كۆنگرێس بانگهێشتكردنی پۆتین لەترامپ قەدەغە دەكات\n04/11/2019 1508 جار خوێندراوه‌ته‌وه\nبەو ناونیشانەی سەرەوە، راپۆرتێك لە بەشی سوپای گۆڤاری (غازیتا رو) بڵاوكراوەتەوە، دەربارەی بڕیاری كۆنگرێسی ئەمریكا بە قەدەغەكردنی بانگهێشتی روسیا بۆ كۆمەڵەی حەوت وڵاتە مەزنەكە.\nبەپێی راپۆرتەكە، كۆنگرێسی ئەمریكا بڕیارێكی دەركرد دژی بانگهێشی روسیا بۆ كۆمەڵەی حەوت وڵاتە گەورەكە.\nئەم بەڵگەنامەیە بەرهەڵستكارییەكی رەمزی پێكدەهێنێت بۆ دەستپێشخەرییەكی سەرۆكی ئەمریكا دۆناڵد ترامپ، كە نیازی هەبووە لەبانگهێشتكردنی روسیا بۆ ئامادە بوون لە لووتگەی كۆمەڵەی حەوت (لە ساڵی 2020 لە ئەمریكا گرێ دەدرێت).\nلەم بارەیەوە، سەرۆكی لیژنەی نێودەوڵەتی لە ئەنجوومەنی یەكێتی، قوستەنتین كوساچیف) ئاماژەی بۆ ئەوە كردووە پشت پێ بەستنی ئەندامانی كۆنگرێس لەبڕیارەكە دژی بەشداری كردنی روسیایە لە لوتكەی حەوتدا لە ئایندەدا، هێرشێكە لەلایەن دیموكراتەكانەوە بۆ سەر سەرۆكی ئەمریكا.\nناوبراو لە ئەژماری تایبەتی خۆی لە فەیسبووك نوسیویەتی: پێدەچێت ئەمریكا خۆی بە حكومەتێكی جیهانی لە قەلەم بدات و لە جیاتی هەموو جیهان بڕیار دەردەكات، بەوەی كێ بەشداری دەكات و ئەو پرۆژانە چین، كە پێویستە جێبەجێ بكرێن.\nلەگەڵ ئەوەی راستییەك هەیە، بەوەی لوتكەكانی نوێی كۆمەڵەی حەوت گرنگی خۆی هەیە، بەڵام نیاز لە دیدگای روسیادا پۆزەتیڤە، لەنێویشدا دان پێدانانی راستەقینەیە بەوەی پێویستە روسیا بەشدار بێت لە چارەسەركردنی كێشە جیهانییەكان لەگەڵ یاریچییە سەرەكییەكانی تردا.\nلە هەمان كاتدا، شارەزایان وای دەبینن مەبەست لەبانگهێشتی روسیا لەلایەن ترامپەوە بۆ بەرهەڵستكارێكی كردنی وڵاتی چینە.\nلەو بارەیەوە شرۆڤەكاری سیاسی لە مونتەدای فالدای (دیمتری سوسلوف) دەڵێت: سیاسەتی ئەمریكا لەسەر رووبەرووبونەوەی میتۆدیی داڕێژراوە لەگەڵ روسیا و چین، بەڵام لەگەڵ چیندا بە نمرە یەك دێت.\nئاماژەی بۆ ئەوەش كردووە، ئەمریكا وای دەبینێ چین ركابەرێكی ستراتیژیی سەرۆكە، لەهەمان كاتدا، هەستی بەوەش كردووە ستراتیژییەتی دەمكوتكردنی روسیا و چین لەیەك كاتدا سەركەوتوو نابێت، سەرەرای ئەوەش گرەو كردن لەسەر پێكدادانی چین و روسیا بێ بەرهەمە.\nلە بۆچوونی سوسلۆفدا، ئەمریكا چاوەڕوانی ئەو چركەیەیە مۆسكۆ وای دابنێت چین هەڕەشەیەكی گەورەترە لەرۆژئاوا، بەڵام ئەمەش روونادات، لەم نێوەندەدا واشنتۆن دەیەوێت پەیوەندییەكانی لەگەڵ مۆسكۆ ئاسایی بكاتەوە و پرسی هەشت مەزنەكە جێگرەوەكەی دەبێت.\nوەرگێڕان: حلمی رەسوڵ رەزا\nعەبدولرەزاق شەریف هەڵوێستێكی نەوشیروان مستەفا لەنامەیەكدا دەگێڕێتەوە\nسەختترین تاقیكردنەوەی شارستانی.. شەڕی مرۆڤ دژ بە ڕەگەزپەرستی\nناكۆكییەكانی یەكێتی و پارتی چوونی شاندی هەرێمی بۆ بەغدا دواخستووە\nهەڤاڵ ئەبوبەكر: نە لەئێستا و نە لەئایندەدا داوای درێژكردنەوەی قەدەغەی تەواوی هاتوچۆ ناكەین\nسەردانی چاوەڕواننەكراوی مستەفا كازمی بۆ كەركوك\nئایا ئەسڵی عەرەب و جولەكە یەكە؟\nراپرسییەكان پاشەكشەی بەرچاوی ئاستی جەماوەریی ئەردۆغان پیشان دەدەن\nلە ئیدلب رژێمی سوریا و گرووپە توندرەوەكانی سەر بەتوركیا خۆیان بۆ گەڕێكی نوێی شەڕ ئامادە دەكەن\nكۆرۆنا پەرە بەحكومەتە ئەلیكترۆنییەكان لەجیهان دەدات\nچین لەرووی توانای دەریاییەوە دەكەوێتە پێش ئەمریكا\nپارتی‌و یەكێتی لەسەر كەمكردنەوەی گرژییەكان‌و راگرتنی شەڕی میدیایی رێككەوتوون\nلایەنە كوردییەكانیش فوئاد حوسێن رەتدەكەنەوەو دەنگی پێنادەن\nكۆرۆنا هەیە و مەترسیداریشە.. بەڵام\nپارتی شەری مناڵانە بەتەندروستی دەفرۆشێت\nبۆچی گه‌یاندیان به‌م حاڵه؟


ڕاپورتی ڕۆژنامەی نیویورک تایمز لەسەر سادقی خەڵخاڵی: خەڵخاڵی ئەو دادەوەری کە سەدان کەسەی بە مەرگ سزا داوە! – چاونیوز\n۲۹ی گەلاوێژی , ۱۳۹۷\tهەواڵ ناردنی کۆمێنت 537 جار سەردانی ئەو بابەتە کراوە\nسادقی خەڵخاڵی یەکەم سەرۆکی دادگای شۆڕشی ئیسلامی پاش شۆڕشی ١٩٧٩ی زایینی بووە کە فەرمانی کوشتنی سەدان کەسی دەرکردووە و لە تەمەنی ٧٧ ساڵەییدا کۆچی دوایی کردووە .\nخەڵخاڵی نەخۆشینی پارکینسونی هەبووە و بە پێی وتەی کوڕەکەی ، موحەمەد گیوی خەڵخاڵی کە دەڵێت باوکی پاش نەشتەرگەری مردووە .\nخەڵخاڵی کەسێک بووە کە بەردەوام و لە دادگاییەکی کورتدا کە خۆی هەم رۆڵی دادوەر و هەم رۆڵی داواکاری گشتی بینیوە ، تاوانبارانی بە سزای مەرگ مەحکوم کردووە ، واتە لە دادگایەکدا کە نە پارێزەری تێدا بووە و نە هەیئەتی ژوری . ئەو لە ماوەی شەش مانگ کاری خۆیدا ، کەسانێکی بە سزای مەرگ مەحکوم کرد کە ئەو بە دوژمنی شۆڕش ، دژبەری قەومی و قاچاخچی مادەی هۆشبەر ناوی دەبرد . ئەو ناچار کرا کە دەست لە کار بکێشێتەوە پاش ئەوەی کە سزای مەرگی بۆ بەشێک لە بنەماڵەی پاشایەتی دەرکرد کە لە دەرەوەی وڵات بوون و دوور خرابوونەوە .\nئەو هەروەها بۆ ماوەی هەشت ساڵ تاکوو ساڵی ١٩٩١ نوێنەری پارلمانی شاری مەزهەبی قوم بووە ، واتە تا ئەو کاتەی کە لە لایەن ئەنجومەنی چاودێرانی پارلمانەوە متمانەی لێ سەنراوەتەوە .\nلە کتێبی ژیاننامەکەیدا کە لە ساڵی ٢٠٠٠ بڵاو بۆتەوە ، خەڵخاڵی بەرگری لە هەڵوێستەکانی خۆی لە سەرەتای شۆڕش دەکات و ئاماژە بەوە دەکات کە ئەو پاڵپشتی و متمانەی دامەزرێنەری شۆڕش ، واتە خومەینی لە پشت بووە .\nئەو لە کتێبەکەیدا ئاماژەی بەوە کردووە کە : من پێنسەد تاوانباری نزیک لە بنەماڵەی پاشایەتیم بە مەرگ سزا داوە ، هەروەها سەدان کەس لە دژبەرانی کورد و گونبەد و خوزستان و هەروەها ڕێژەیەکی بەرچاو لە قاچاخچییەکانی مادەی هۆشبەر . هەورەها دەڵێت : من لە سزادانی ئەو کەسانە هیچ پەشیمان نیم و هەست بە تاوانباری ناکەم . ئێستاش پێم وایە ڕێژەیەکی کەمم کوشتووە . ڕێژەیەکی زۆر بوون کە شایانی سزای مەرگ بوون کە من دەستی خۆمم لەوان پاراستووە.\nهەروەها لە کتێبەکەیدا ئاماژە بە ناوی ٦٤ کەس دەکات کە لە یەک شەودا لە قوتابخانەی رفاە لە باشووری تاران و لەسەر بانی قوتابخانەکەدا بە خێرایی ئیعدامی کردوون . ئەو هەورەها ئاماژەی بە دادگایی کردنی کورتی بەشێک لە بەرپرسە سیاسییەکانی سەردەمی پاشایەتی دەکات وهەروەها وتەکانی خۆی بە وێنەی جەستەی مردووی ئەو کەسانەوە تەواو دەکات ، بە تایبەت وێنەی ئەمیر عەباس هوەیدا ، یەکێک لەسەرۆک وەزیرانی سەردەمی پاشایەتی.\nخەڵخاڵی پاش هەڵبژاردنی خاتەمی وەکوو سەرۆک کۆمار لە ساڵی ١٩٩٧ لەگەڵ سیاسییە ڕێفۆرمخۆازەکاندا بووە ، بەڵام هیچ کات لە لایەن ئەو بزاڤەوە پێگە و بایەخی پێنەدراوە . هەرچەندە کە وتەبێژی پارلەمان کە خۆی ڕێفۆرمخۆاز بووە ، واتە مهدی کەڕووبی لە وتەکانی خۆیدا ستایشی هەڵوێستەکانی خەڵخاڵی وەکوو سەرپەرشتی دادگای شۆڕش کردووە .


ئایا شەڕ حەتمییە؟ - ژنەفتن\n9ی تشرینی دووه‌م، 2020|وتار و بۆچوون\nئەم وتارەی جێفری گۆردۆن خوێندنەوەی وەڵامی فرۆیدە بۆ نامەیەکی ئالبێرت ئاینستاین لەبارەی شەڕ.\nسیگمۆند فرۆید و ئالبێرت ئاینستاین\nساڵی ١٩٣٢ گەورەترین بلیمەتی سەدەی بیستەم نامەیەکی بە پەلە بۆ کاریگەرترین دەروونناسی سەدە دەنووسێت. لەو نامەیەدا، ئالبێرت ئاینستاین لە سیگمۆند فرۆید دەپرسێت ” ئایا هیچ رێگەیەک هەیە بۆ پاراستنی مرۆڤایەتی لە مەترسی شەڕ؟” هەمان ساڵ بوو کە دەنگدەرانی ئەڵمانیا نازییەکانیان کردە گەورەترین پارتی سیاسی لە ئەڵمانیا، تەنیا یەک ساڵ پێش هەڵکشانی ئەدۆڵف هیتلەر بەرەو دەسەڵات.\nوەڵامە درێژ و پڕ وردەکارییەکەی فرۆید بە جۆش و خرۆشەوە لەلایەن ئاینستاینەوە پێشوازی لێ کرا. نامەکەی فرۆیدی بە ”کلاسیکی راستەقینە… هەمووی پێکەوە دڵڕفێن” وەسفکرد. دوای راگەیاندنی شەڕ لە دژی تیرۆر لەلایەن ئەمریکاوە لەسەرەتای ئەم سەدەیە، پرسیارەکەی ئاینستاین خۆی بەسەر ئێمەشدا دەسەپێنێتەوە. ئەو نامەیە چی تێدابوو؟ ئایا وەڵامەکەی فرۆید هیچ ئومێدێکی تێدایە بۆ ئێمە؟\nفرۆید نە بە سرووشت و نە کەسایەتیشی گەشبین نەبوو. تێڕوانینی بۆ سرووشتی مرۆڤ بەدناوانە تاریک بوو. لە نامەکەیدا بۆ ئاینستاین تیۆری غەریزە دەخاتەوە ڕوو کە دوازدە ساڵ پێشتر دایڕشتبوو، بە زۆری وەک کاردانەوەیەک بەرامبەر دڕەندەیی پێشترنەبینراوی جەنگی یەکەمی جیهانی، کە تێیدا ٢٠ ملیۆن کەس کوژران. وەک هەموو بوونەوەرێک، فرۆید دەڵێ، دوو غەریزەی وەک یەک بە هێز پاڵنەری مرۆڤن: Eros غەریزەی داهێنان و یەکخستنە، thanatos (یان غەریزەی مردن)، غەریزەیەکی توندوتیژ و وێرانکەرە.\nلە وەڵامەکەیدا بۆ ئاینستاین فرۆید دەڵێ ئەوەی وادەکات مرۆڤ بە پیری دەهۆڵی شەڕەوە بڕوات هەبوونی گڕوتینێکی خۆزاییە بۆ وێرانکردن، تینی داماڵینی ژیان لە هەموو شتێک. کاتێک ئەو غەریزەی مردنە دەبێتە هاوپەیمانی غەریزەی داهێنان لەپێناو مەبەستێکی مەزن، وەک شەڕ لەپێناو پاراستنی پاکێتی رەگەزی ئاری، یان بۆ شکۆی برایەتی لەپێناو خوا. پێش بە تێرکردنی ئەو دوو غەریزە یەکگرتووە ناگیرێت.\nبەڵام سەرەڕای ئەوەش، فرۆید رەتیدەکاتەوە وەڵامی پرسیارە جدییەکەی ئاینستاین لەبارەی پاراستنی مرۆڤایەتی لە مەترسی شەڕ بە ”نەخێر”ێکی نیگەرانکەر بۆ جیهان بداتەوە. لەبری ئەوە لەخۆی دەپرسێت بۆچی لەگەڵ ئاینستاین هێندە لەخەمی ئەوەدان مرۆڤایەتی لە شەڕ رزگار بکەن؟ بۆچی بە سادەیی وەک تراژیدییەکی حەتمی قبوڵی ناکەن، وەک ڕاستییەکی دزێو بەڵام لێڕانەکراو؟\nمادام ئەمە ئەو هەڵوێستەیە بەرامبەر شەڕ لەلایەن چەندین بیرمەندەوە، کە چاودێری مرۆڤایەتییان کردووە، لەسەردەمی خۆیان و ئێمەش گیراوەتەبەر، پێموایە ئەوە دەهێنێ وەڵامە ڕاشکاوەکەی فرۆید لەبەرچاوبگرین. فرۆید ڕاستی شەڕ ڕەتدەکاتەوە چونکە مافی بنچینەیی مرۆڤ بۆ ژیان پێشێل دەکات؛ چونکە ژیانی گەنجان لە ناوەڕاستی شکۆفەکردنیدا دەبڕێت و مرۆڤ لە بەڵێنی خۆی دادەبڕێت؛ چونکە تاک دڕندە دەکات لەڕێی پاڵنانی بۆ ناو ”بارودۆخی وا کە مرۆڤبوونی شەرمەزار دەکات، ناچاری دەکات مرۆڤی دیکە بکوژێت، پێچەوانەی خواستی خۆی.” چونکە بەری ماندووبوونی مرۆڤ بەهەدەر دەدات؛ هەروەها چونکە، بە لەبەرچاوگرتنی بەردەوامیی بەرەوپێش بردنی تەکنۆلۆژیای چەک، ئێمە خێراتر دەڕۆین بەرەو ئەو ڕۆژەی کە شەڕ تەنیا واتای سڕینەوەی هەموو جەنگاوەران دەبێت.\nئەو ڕەشبینییە پڕ متمانە جیهانییە کە شەڕ وەک ڕاستییەکی نەگۆڕی ژیانی مرۆڤ قبوڵ دەکات هەڵوێستێکە کە ئێمە چیدی ناتوانین بەرگەی بگرین: ئەوە خۆبەکەمزانینی لەڕاددەبەدەرە. وانە دڵتەزێنەکانی مێژوو هەرچییەک بن، سەرەڕای ئەوەی لەبارەی دەروونی مرۆڤ و ئارەزووی خۆزایی بۆ خوێنڕێژی و وێرانکردن دەیزانین، پێویستە ئومێدی ئاشتی بە زیندوویی بهێڵینەوە. چونکە مەیدان چۆڵکردن بۆ حەتمی بوونی شەڕ ئێستا مەیدان چۆڵکردنە بۆ کۆتاییهاتنی مرۆڤایەتی. ئەوجا لەبەر ئەوەیە گەشبین بوون بە ئاشتی بۆ فرۆید پێویستییەکی ئەخلاقی بوو.\nگەشبین بوون بە ئاشتی بۆ فرۆید پێویستییەکی ئەخلاقی بوو.\nبەڵام ئەگەر شەڕ بنچینەیەکی غەریزەیی هەیە، وەک فرۆید دەڵێت، ئایا هیچ ستراتیژییەک بەخەیاڵدا نایەت هێندە بەهێز بێت شەڕ بسڕێتەوە؟ ئەگەر گەشبینی بە ئاشتی ناچارییەکی ئەخلاقییە، دەتوانین چ بنەمایەکی عەقڵانیمان هەبێت بۆ ئەو گەشبینییە؟ فرۆید کە خۆی ئێمەی وا تێگەیاندووە بەدکاریی مرۆڤ شتێکی سرووشتییە، ئایا بە ڕاستی ئەوە داواکاری فرۆید نییە لە ئێمە تا باوەڕ بە وەهم بکەین؟ یان کوێرییەکی خۆویستانە نییە لەبەردەم حەتمیبوونی شەڕ؟\nفرۆید دوو سەرچاوەی سەرەکیمان بۆ ئومێد پێدەناسێنێت:\nئێمە دەتوانین شەڕ تێکبشکێنین لەرێی بەهێزکردنی بەرگری سرووشتیمان لەدژی غەریزەی کوشتن، یان بەیەکجاری زاڵبوون بەسەر هەموو غەریزەکاندا، ئەوەش لەرێی پەرەسەندن لە دەروونی مرۆڤدا.\nبژاردەی یەکەم واتای بەهێزکردنی ریشەکانی غەریزەی eros دەگەیەنێت لەنێو مرۆڤان، ئەوەش لەرێی پەرەدان بە هەست و سۆزی ڕاستەقینە لە مرۆڤێکەوە بۆ مرۆڤێکی دیکە یان قایلکردنی مرۆڤی دیکە کە ئەوەی وەک دوو مرۆڤ تێیاندا هاوبەشە زۆر بەهێزترە لە جیاوازییەکانیان وەک دوو کەسی سەر بە دوو خێڵی جیاواز. بۆ سەرچاوەی دووەمی ئومێد ئیلهامی لە پلاتۆ (ئەفلاتوون) وەرگرتووە: پێویستە ژیریی بەشارستانی بوو گەشە بکات، کە وادەکات پاڵنەرە غەریزەییەکانی مرۆڤ دەستەمۆی هێزی عەقڵ بن لە بەشێکی گەورەی دانیشتووانی جیهاندا (بەتایبەتی لە سەرکردان).\nمێژووی ململانێی مرۆڤ هاندەر نییە بۆ هیچ کام لەم ئەگەرانە. بەهێزترین پەیوەندی ناسنامە و خۆشەویستی لەنێو دانیشتواندا بەردەوام ئەوکاتە بەدی هاتووە کە ویستوویانە تۆڵە لە دوژمنێکی هاوبەش بکەنەوە. زاڵبوونی غەریزە لەڕێی ژیرییەوە تەنیا لەبەشێکی کەمی مرۆڤایەتیدا بەدیهاتووە- ئەمەش بێ مەترسی نەبووە لەسەر دەروون بەهۆی خواردنەوەی توڕەییەوە. سەرهەڵدانەوەی ململانێی خێڵەکی هەر لە بۆسنیاوە تاوەکو دارفور، پاشان شەڕی ناوخۆی عێراق، ئەمانە هەموویان پشتڕاستی دەکەنەوە کە جیهان زۆر دوورە لە هەر کام لەو سیناریۆیانەی بۆ ئاشتی باسکران. بەو جۆرەش نییە کە خولیای بەدیهاتنی ئاشتی جیهانی هیچ پشتگیرییەکی غەریزەیی بەهێزی لەپشت نەبێت. لەسەردەمی ئێمەدا ئاماژە هەن بۆ سەرکەوتوویی غەریزەی eros، بۆ نموونە دامەزرانی یەکێتی ئەوروپا و کاڵبوونەوەی سنوورەکان و پەرەسەندنی بازرگانی و دەربڕینی پاڵپشتی و هاوسۆزی لە هەموو جیهانەوە بۆ ئەمریکا لەدوای ١١/٩.\nبەجۆرێک لە جۆرەکان فرۆید ئەرکیشی بۆ ئێمە داناوە وەک هاوڵاتیانی سەدەی ٢١. پێویستە ئێمە یارمەتیدەر بین بۆ بەهێزکردنی رایەڵەکانی eros لەنێو مرۆڤان، وێڕای زیادکردنی هێزی ژیریمان بۆ ئاڕاستەکردنی پاڵنەرە غەریزەییەکانمان. ئەگەر بتوانین بزانین چۆن ئەم دوو ئەرکە لە هەڵسوکەوتی ڕۆژانەماندا دەربکەون، ئەوە هەموومان بە درێژایی ژیانمان ئەجێندایەکمان دەبێت.\nمێژوو هیچ وانەیەکی پووچی نییە تا فێرمان بکات. ئەوە تەنیا بە ڕازیبوونی ئێستامانە کە ڕێگە دەدەین ڕابردوو سنوور بۆ داهاتوو دابنێت.\nبەڵام مێژوو پێمان ناڵێت ئەم هەوڵانە پووچن؟ ئەگەر بڵێین وایە ئەوە خەریکین هێزێکی ئەفسانەیی بە مێژوو دەبەخشین. چونکە مێژوو هیچ وانەیەکی پووچی نییە تا فێرمان بکات. ئەوە تەنیا بە ڕازیبوونی ئێستامانە کە ڕێگە دەدەین ڕابردوو سنوور بۆ داهاتوو دابنێت. کەوایە دەتوانین بوێرین ئومێدمان بە ئاشتی هەبێت لەسەر زەوی؟ وەڵامی فرۆید پەیڕەوێکی ڕوونە بۆ سەردەمی ئێمە: دەتوانین بوێرین بە کەمتر ڕازی نەبین.\nجێفری گۆردۆن ٢٠٠٨\nپرۆفیسۆری فەلسەفە لە زانکۆی تێکساس\nدەرونشیکاریی، فرۆید، وەرگێڕان\n← پێکەنین لەگەڵ کافکا\nسەبارەت بە ڕەخنەی ئەدەبی →


Ebrei 3 PEV - عیبرانییەکان 3 KSS\n1کەواتە ئەی خوشک و برایانی پیرۆز، ئێوە کە لە بانگەوازی ئاسمانی بەشدارن، سەیری عیسا بکەن کە نێردراو و سەرۆک کاهینی دانپێدانانمانە. 2ئەو دڵسۆز بوو بەرامبەر ئەو خودایەی کە دەستنیشانی کرد، هەروەک موسا لە هەموو ماڵی خودا دڵسۆز بوو. 3عیسا بۆی دانرا شایانی شکۆیەکی زیاتر بێت لە موسا، وەک چۆن دروستکەری خانووێک ڕێزی لە خودی خانووەکە زیاترە. 4لەبەر ئەوەی هەموو خانووێک یەکێک دروستی کردووە، بەڵام ئەوەی هەموو شتێکی دروستکردووە خودایە. 5موسا وەک خزمەتکارێکی دڵسۆز لە هەموو ماڵی خودا بوو و شایەتی بۆ ئەو فەرمایشتانە دەدا کە لە داهاتوودا خودا دەیفەرموو. 6بەڵام مەسیح وەک کوڕەکە لەسەر ماڵی خودا3:6 ماڵی خودا: مەبەست لەو پیرۆزگایەیە کە لە ئاسماندا هەیە. بڕوانە زەبوورەکان 20:6. دڵسۆزە، ئەو ماڵەش ئێمەین، ئەگەر دەستبگرین بەو متمانە و هیوایەی کە شانازی پێوە دەکەین.\n12خوشکان، برایان، ئاگاداری خۆتان بن، نەوەک یەکێکتان دڵێکی خراپ و بێباوەڕی هەبێت کە لە خودای زیندوو هەڵبگەڕێتەوە. 13بەڵکو هەموو ڕۆژێک یەکتری هانبدەن، ئەوەندەی پێی دەگوترێ [ئەمڕۆ،]3:13 زەبوورەکان 95:7. تاکو کەستان بە فێڵی گوناه دڵی ڕەق نەبێت. 14بووینەتە هاوبەشی مەسیح، ئەگەر تاکو کۆتایی دەستبگرین بەو متمانەیەی لە سەرەتاوە هەمانە. 15وەک چۆن گوتراوە:\n16جا کێن ئەوانەی بیستیان و یاخیبوون؟ ئایا هەموو ئەوانە نەبوون کە لە میسر بە ڕابەرایەتی موسا هاتنە دەرەوە؟ 17خودا بۆ ماوەی چل ساڵ لە کێ تووڕە بوو؟ ئایا لەوانە نەبوو کە گوناهیان کرد و لە بیاباندا تەرمەکانیان کەوت؟ 18خودا سوێندی لە کێ خوارد کە ناچێتە حەسانەوەکەی؟ ئایا لەوانە نەبوو کە یاخیبوون؟ 19هەر بۆیە دەبینین لەبەر بێباوەڕی نەیانتوانی بچنە ژوورەوە.


لەڕووی شەرعی و ئاینییەوە كوشتنی ماسی دروستە؟ - تۆڕی میدیایی خەڵک\nكاتێك دەتەوێت لە فرۆشیارێكی گۆشتی ماسی لە دوكان یان ئەو پیكابانەی لە سەر شەقامەكان دەوەستن ماسییەك بكڕیت، فرۆشیارەكە ماسییە زیندووەكە بە چەكوشێك دەدات بەسەریدا و ئەوجا دەست دەكات بە پاككردنی، مامۆستایەكی ئایینی-ش دەڵێت: “لەخوا بترسن و دەست لەو كارە هەڵبگرن بۆ ئەوەی تووشی ئەو گوناهە نەبن”.\nمامۆستا موسلم مەلا ساڵح فریزی، وتارخوێن و پێشنوێژی مزگەوتی كەسنەزان لە هەولێر بۆ (خەڵك) ئاماژەی بەوەكرد، پێویستە ماسی فرۆشەكان ئاگاداربن بە چەكوش و مەترەق دروست نیە ماسی بكوژن، بەڵكو دەبی لێی بگەڕێن بە ئاسانی بەخۆی ڕۆح بدات.\nدەشڵێت: “پێغەمبەر (د.خ) فەرموویەتی، (إن اللهَّ عز وجل كتبَ الإحسانَ علي كلِّ شي‌وٍ، فإذا قَتلتُم، فأحسِنوا القِتلةَ، و إذا ذبحتُم فأحسنوا الذبحَةَ، و ليُحِدَّ أحدُكم، إذا ذبحَ شفرتَه، و ليُرِحْ ذبيحتَه)، كەواتە ئەو دوو ئازاردانە دروست نیە ئاگاداربن!”.\nئاماژەی بەوەشكرد، جاری وا بووە جگە لە ئازاردانی ئەو ماسیە بە چەكوش و مەترەق لە تۆقی سەری! لەسەر ئەو حاڵەش هێشتان تەواویش ڕۆحی نەداوە بەچەقۆ سكی هەڵدەدڕن و سەرەڕای هەموو ئەو ئازار پێگەیاندنەش جاری وابووە خراوەتە بەر ئاگری بەتین بۆ سوركردنەوەی هێشتان كلكی جوڵاوە.\nئەو مامۆستتا ئاینییە داوای لە ماسی فرۆشەكان كرد، “تكایە لەخوا بترسن و دەست لەو كارە هەڵبگرن بۆ ئەوەی تووشی ئەو گوناهە نەبن، بەڵكو تۆزێك سەبرتان هەبێت”.\nخەڵك- وەزارەتی كشتوكاڵ و سەرچاوەكانی ئاوی حكومەتی هەرێم بڕیاریدا بۆ ماوەی 3 مانگ ڕاوە ماسی قەدەغە بكرێت بەهۆی وەرزی زاوزێوە. بەڕێوەبەرایەتی سامانی…\n07 ئازار 2021 3.36 pm\nخەڵك- وەزارەتی كشتوكاڵ و سەرچاوەكانی ئاوی حكومەتی هەرێم بڕیاریدا بۆ ماوەی 3 مانگ ڕاوە ماسی قەدەغە بكرێت بەهۆی…


دوو باندی بازرگانی و به‌كارهێنه‌ری ماده‌ی هۆشبه‌ر گیران\n:: PM:02:09:22/01/2020 \nئاسایشی زاخۆ هه‌واڵی گرتن و ده‌ست به‌سه‌رداگرتنی دوو باندی به‌كارهێنه‌ر و بازرگانیی ماده‌ی هۆشبه‌ری له‌گه‌ڵ بڕێكی زۆری ماده‌ی هۆشبه‌ری له ئیبراهیم خه‌لیل بڵاو كرده‌وه.\nئه‌مڕۆ چوارشه‌م 22ی كانوونی دووه‌م، ئاسایشی زاخۆ بڵاوی كرده‌وه، شه‌وی ڕابردوو دوو باندی بازرگانی و به‌كارهێنه‌ری ماده‌ی هۆشبه‌ر له‌لایه‌ن مه‌فره‌زه‌كانیانه‌وه گیراون. ئاشكرایان كرد كه ئه‌و باندانه 57 كیلۆ ماده‌ی هۆشبه‌ریان پێ بووه و ویستوویانه له ڕێی ده‌روازه‌ی ئیبراهیم خه‌لیله‌وه ڕه‌وانه‌ی توركیای بكه‌ن.\nئەو دوو باندە 57 کیلۆ ماددەی هۆشبەریان پێ بووە\nڕوونیان كرده‌وه، باندی یه‌كه‌م له دوو كه‌سی تورك پێك هاتبوون و بڕی 27 كیلۆ ماده‌ی هۆشبه‌ریان پێ بووه. باندی دووه‌میش سێ كه‌س بوون كه له توركێك، ئێرانییه‌ك و كوردێك پێك هاتبوون كه بڕی 30 كیلۆ له ماده‌ی هۆشبه‌ریان پێ بووه.\nبه‌پێی ئه‌و زانیارییانه‌ی ده‌ست "وشه" كه‌وتوون، ئه‌م دوو بانده له‌لایه‌ن ئاسایشی زاخۆ گیراون، دواتر به بڕیاری دادوه‌ر ڕه‌وانه‌ی دادگا كراون، لێكۆڵینه‌وه‌یان له‌گه‌ڵ ده‌كرێ و به سزای یاسایی خۆیان ده‌گه‌ن.\nله هه‌رێمی كوردستان به‌كارهێنان و بازرگانیكردن به ماده‌ی هۆشبه‌ر به‌ره‌و هه‌ڵكشانه، هۆكاری سه‌ره‌كیی ئه‌وه‌ش ده‌گه‌ڕێته‌وه بۆ ئه‌وه‌ی تا ئێسته سه‌نته‌ری تایبه‌ت به چاره‌سه‌ركردنی ئالووده‌بووانی ماده‌ی هۆشبه‌ر نه‌كراوه‌ته‌وه.


وادەى وەرگرتنەوەى کارتى دەنگدان درێژکرایەوە\n2021.10.05 - 17:10\nکۆمسیۆنى باڵاى سەربەخۆى هەڵبژاردنەکان بۆ ماوەى چەند کاتژمێرێک وادەى وەرگرتنەوەى کارتى بایۆمەترى دەنگدانى درێژکردەوە.\nئۆفیسى هەولێرى کۆمسیۆنى هەڵبژاردنەکان لەبڵاوکراوەیەکدا ئەمڕۆ سێشەممە رایگەیاند، کاتى دابەشکردنى کارتى دەنگدان تا کاتژمێر ١٠ى ئەمشەو درێژکراوەتەوە.\nپێشتر جومانە غەلای، وتەبێژی کۆمسیۆن لە ئاگادارینامەیەکدا (5ی تشرینی یەکەمی 2021) ئاماژەى بەوەکردبوو "کۆتا وادەیەی نوێکردنی زانیاریی دەنگدەران ئەمڕۆیە" و داوا لە گشت دەنگدەران دەکات "سەردانی نزیکترین ناوەندی تۆمار بکەن بۆ وەرگرتنەوەى کارتی بایۆمەتری."\nباسی لەوەشکردووە، "ئەو دەنگدەرەی کە کارتی کورتخایەنی هەیە و لە شوباتی ڕابردووەوە تاوەکو 15ی نیسان داتاکانی نوێ کردووەتەوە پێویستە کارتی نوێی بایۆمەتری وەربگرێتەوە، چونکە کارتە کورتخایەنەکەى لەکارکەوتووە و ناتوانێت دەنگی پێ بدات."\nهاوکات عیماد جەمیل موحسین، ئەندامی ڕاگەیاندنی کۆمسیۆن بە ئاژانسی عێراقییەی وتووە، "حەوت کاندید بەهۆی سەرپێچییەکانەوە دورخراونەتەوە لە کێبرکێی هەڵبژاردن، یەکێکیان لە دادگا تانەی لێداوە و گەڕاوەتەوە ناو کێبرکێکە."\nئاماژەی بەوەشکردووە، "هەموو ئەوانەی لە دەنگدانی تایبەت دەنگ دەدەن بە هیچ شێوەیەک ناتوانن لە دەنگدانی گشتی بەشدار بن."


ڕزگاربوون لە ڕووکەشگەرایی! – fgulen\nڕزگاربوون لە ڕووکەشگەرایی!\nهەندێک جار لەو ئەرکانەی بە ناوی دینەوە ئەنجام دەدرێن فریوخواردن دێتە مەیدانەوە؛ لە ڕێگەی ئەنجامدانی ئەو کارە ڕۆتینیانەی داوامان لێکراوە، وەها گومان دەبەین ئەرکی سەرشانمان ئەنجامداوە. بۆ نمونە لە شوێنێدا کاری ئیمامەتی دەکەین و دێین بۆ مزگەوت، دەچینە پێش خەڵک و بەرنوێژی ئەنجام دەدەین. کاتێک ئەم کارەش تەواو دەکەین، لە شوێنی خۆمان هەڵدەستین و دەڕۆینە ماڵەوە، یاخود بۆ کارێکی ترمان دەڕۆین. یاخود گەر ئەرکی وتاربێژیمان پێدرابێت، لە چەند ڕۆژێکی هەفتەدا دەچینە بەردەمی خەڵک و هەوڵ دەدەین چەند شتێکیان بۆ باس بکەین، لەوە دەچێت هەندێک جار هاتوهاواریش بکەین، دواتر بە حزوری ئەوەی ئەرکەکەی سەرشانمان ئەنجامداوە، لە مینبەرەکە دادەبەزین و بەرەو کارەکانی خۆمان بەڕێ دەکەوینەوە. لە بابەتی پێش نوێژیکردن، وتاردان و ئامۆژگاری کردی کەسانی تر، فێرکاری قورئان، هەروەها فێرکردنی بنەما دینیەکان، وەها سەیریان دەکەین کە ئەمانەش هەروەک کاری ئەو فەرمانبەرە بێت کەوا ئەرکێکی بەسەردا دراوە، یان کاری کرێکارێک بێت کەوا داوای ئەنجامدانی کارێکی لێکراوە. کاتێک بەم شێوەیەش بوو، ڕۆح و واتا و کرۆکی کارەکە ون دەبێت.\nلە هەموو ئەمانەش مەترسیدارتر، کەسانێک کەوا بوونەتە داواکاری مەفکورەیەکی باڵا، ئەو مرۆڤانەی کەوا بە دوای زیندووبوونەوەیەکی نوێدا ڕادەکەن، ئەو ئەرکانەی لەسەرشانیانە وەک “کار” و “ئەرک” تەماشای بکەن، لەو بەریان و کایە جیاوازانەی کەوا ئەرکیان پێدەسپێردرێت، خەریکی ڕاکە ڕاک بن و لەگەڵ ئەمەشدا پەیوەندی ئەم کارەیان بە الله و پێغەمبەرەکەیەوە نەبینن و ڕەچاوی نەکەن. گەر ئەوان بە تەواوی خۆیان بە “کارەکانیان” بدەن، لەو کارانەی کەوا ئەنجامی دەدەن زۆر سەرکەوتووش بێنە پێش چاو، ئەگەر خۆیان لە ڕووکەشگەرایی و ئەنجامدانی ئەرکگەلێکی ڕۆتینی ڕزگار نەکردبێت، واتە هەتا ئەو کاتەی بە شعوری ئیخلاس و ئیحسانەوە کارەکانیان ئەنجام نەدەن، لەو کارانەی کەوا ئەنجامی دەدەن، ناتوانن سەرکەوتنی ڕاستەقینە بەدەست بهێنن.\nبەهێز ڕاگرتنی ئەو پەیوەندیەی کەوا لەگەڵ الله هەیە\nبە داخەوە لە ڕۆژگاری ئەمڕۆماندا کەوا دونیایی بوون و سیکولاریزم لە ژیانی مرۆڤەکاندا باڵا دەست بووە، دەشێت تەنانەت لە نێو ئەو کارانەی کەوا لە ڕیگەی الله ئەنجام دەدرێن، بە بەرژەوەندی دونیاییەوە ببەسترێنەوە، دەشێت بکرێنە قوربانی ڕووکەشگەرایی و هەڵسوکەوتی ڕۆتینیانە. ئەمە لە کاتێکدایە ئەو مرۆڤانەی پێگەی ئەوەیان هەیە کەوا حەق و حەقیقەت بە کەسانی تر بگەیەنن، ئەو “کارانەی” کەوا ئەنجامی دەدەن، دەبێت لە دەرەوەی چوارچێوەی کار و ئەرکی ئاسایی وەریبگرن. ئەوان پێش هەموو شتێک پێویستە عبودەتیان بەوپەڕی قوڵێتیەوە ئەنجام بدەن، پەیوەندیان لەگەڵ الله بە تەڕ و تازەیی بهێڵنەوە، بە تێبینی ئەوەی لەلایەن ئەوەوە دەبینرێن هەنگاو هەڵبگرن، هەتا لەو کارانەی ئەنجامی دەدەن سەرکەوتن بەدەست بهێنن. واتە لە پاڵ ئەنجامدانی “کارەکانیان”، بە شێوەیەکی ڕەها ڕووە مەعنەویەکەشی بە ئامانج بگرن.\nبابەتی ئەوەی مرۆڤێک بە ناوی دین و دیانەتەوە هەندێک چالاکی ئەنجام بدات، خزمەت بکات و خەریکی ڕاکە ڕاک بێت، بێگومان ئەمە کارێکی جوانە کەوا شایەنی ستایشکردنە. ئەگەرچی لەم نێوەندەدا شتێک هەبێت کەوا جوانی ڕاستەقینە بەم کارانە ببەخشێت، بریتیە لەوەی لە کاتی ئەنجامدانی ئەم کارە پەیوەندی لەگەڵ الله بەهێز بێت. ئەگەر ئەم کارە جوانانە کەوا ئەنجام دەدرێت، بە نیسبەت پەیوەندیمان لەگەڵ الله نەبنە هۆکاری ئەوەی بە ڕووی قوڵایی جیاوازدا بکرێینەوە، ئێمە لەو زیاتر نزیک نەکەنەوە، ئەمە بەو واتایەیە کەوا بە ناوی نەفسی خۆمانەوە ڕادەکەین. ئەگەر لە نێو وەهمی ئەوەشدا بین کەوا کارێکی جوان ئەنجام دەدەین، بەڵام لە ڕاستیدا خۆمان فریو دەدەین.\nهەر کارێک کەوا بە ناوی خێرەوە ئەنجامی دەدەین، پێویستە پەیوەندیمان بە الله وە زیاتر توندوتۆڵ بکات، توندوتۆڵتر بوونی هەر پەیوەندیەکیشمان، ببێتە هۆکاری ئەنجامدانی کاری خێرتر. ئێوە هەرچەندێک لە پەیوەندی توندوتۆڵدا بن لەگەڵ ئەودا، چەندە هەوڵی بەدەستهێنانی ڕەزامەندی ئەو بدەن، مامەڵەی ئەویش لەگەڵ ئێوە بە گوێرەی ئەمە بێت. خۆ گەر پەیوەندیتان بە جەنابی حەقەوە قوڵ بکەنەوە، ئەویش مامەڵەیەکی جیاواز لەگەڵ ئێوەدا دەکات. ئیدی هەریەک لە ئێوە دەکاتە مرۆڤی تەفەکور، تەدەبور(قاڵ بوونەوە)، تەزەکور(یادکردنەوە)، ئاسۆتان دەکاتەوە. بەم شێوەیە ئێوەش دەست دەکەن بەوەی بە شێوەیەکی جیاواز شتەکان ببیستن و هەستی پێبکەن.\nدەگێڕنەوە سەردارمان لە ڕۆژێکدا هەندێک جار حەفتا یان سەد جار، “استغفرلله” ی کردووە. یەکێک لەو ڕاڤانەی بۆ ئەم بابەتە دەکرێت ئەمەیە:\nئەو بە شێوەیەکی بەردوام لە پێشکەوتندا بوو. لە دونیادا هەروەک ڕێبواری ڕێگەی “سدرة المنتهی” و “بیت المعمور” ملی ڕێگەی گرتبوو. ئەمڕۆی لە دوێنیی جیاواز، سبەینێشی لەمڕۆی جیاواز بوو. هەربۆیە بەردەوام سەیری پلیکانەکانی دوای خۆی دەکرد و دەیوت:\nاستغفرالله، من چۆن لەو شوێنەدا وەستابووم.\nلەم ڕوانگەیەوە، ئەو “ئەرک” و ” کار” و “خزمەتانەی” بە دوایاندا ڕادەکەین، گەر لە ڕووی عیلم و عیرفانەوە دەوڵەمەندترمان نەکەن، بە ناوی پێهەڵگرتن لە پلیکانەکانی گەشتی ڕۆح و دڵدا هیچ شتێکمان دەست نەخات، دەشێت وەک ئەوە وەهابێت لە دەسکەواندا ئاو بکوتین. هەتا ئەو کاتەی ئەرکەکەمان بە ڕێکی ئەنجام بدەین، دەشێت هیوای ئەومان هەبێت کەوا جەنابی حەق نەمانگرێت. ئەگەرچی ئەمەش بەو واتایە نیە کەوا پەیوەندیەکی ڕاست و دروستمان لەگەڵ ئەودا هەیە. ئەم قسانە ڕووداوێکی بە بیری من هێنایەوە کەوا لەو کاتەی لە زینداندا بووم بەسەرمدا هات. ناڕەحەتیەکانی زیندانمان لەگەڵ ئەو مرۆڤانەدا بەش دەکرد کەوا سەر بە ڕەوتە جیاوازەکان بوون. ڕۆژێکیان لەگەڵ هاوڕێکامان بە شێوەیە جەماعەت نوێژمان دەکرد. یەکێک لە زیندانیەکان لەو کاتەدا بە گاڵتەجاڕیەوە سەیرمان دەکات و دەڵێت: ئێمە لە ڕاست و چەپ خەبات لە دژی بیرکردنەوە نەرێنیەکان دەکەین، بۆ ئەو مەبەستە گیانی خۆمان بەخت دەکەین، بەڵام ئێوە هاتوون لە زینداندا بە نوێژکردن ورگتان قەڵەو دەکەن”.\nسەرەڕای ئەوەی پەیوەندیەک لە نێوان نوێژکردن و ورگ قەڵەوکردندا بوونی نیە و بێ واتایی ئەمە لەلایەک بوەستێت، نا لۆجیکی ڕاستەقینەی ئەم قسەیە لەوەدا بوو، بیرکردنەوە لەوەی ئەو خەباتەی لە پێناو ڕێگەی الله ئەنجام دەدرێت، پێویستیەک بۆ ئەنجامدانی عیبادەت ناهێڵێتەوە. بە گوێرەی لۆجیکی ئەو کەسە، گەر کەسێک سەنگەر بەرامبەر شتە نەرێنیەکان بگرێت، خەباتیان لە دژ بکات، دەشێت و نوێژ و ڕۆژ و حەج ئەنجام نەدات. چونکە بە گوێرەی ئەو، لە پێناو الله دا “کار” ی زۆر گرنگ ئەنجام دەدات و ژیانی بۆ کۆمەڵێک “ئەرکی” شادەماری تەرخان کردووە.\nبەڵێ، بابەتی ئەوەی مرۆڤێک پارێزگاری لە دین بکات، بەرگری لە ناموس و حەیسیەتی بکات، خەبات لە پێناو پاراستنی ماڵ و گیانی مرۆڤەکان بکات، شتێکە کەوا ئیسلام دەسخۆشی و ستایشی دەکات. بابەتی ئەوەی مرۆڤ لە پێناو پاراستنی تەواوی ئەم بەهایانەوە خەبات بکات، هەم لە سەرەکیترین مافەکانی ئەو مرۆڤەیە، هەم لە ئەرکە لە پێشینەکانێتی، هەروەها لە نیو گوزارشتەکانی سەردارماندا، ئاماژە بەوە کراوە گەر کەسێک لەم پێناوەدا گیانی لە دەست بدات، ئەوا بە کەسێکی شەهید ئەژمار دەکرێت.\nبەڵام بۆ ئەوەی ئەم جۆرە خەباتانە بەهایەک لەسەرو هەموو بەهاکانەوە بەدەست بهێنێت، وابەستەی ئەوەیە ئەو مرۆڤانە هەتا چەندێک پەیوەندییان لەگەڵ الله دا هەیە. تەنانەت ئەو کارە زۆر گرنگانەی کەوا ئەنجامی دەدەین و بە الله وە نایبەستینەوە، زۆر شت لە نرخی ڕاستەقینەی خۆی لە دەست دەدات، بێ ڕەنگ و پەژموردە دەبێت و ڕوخانی مومکین دەبێت. لە بەرامبەر ئەمەدا، کارگەلێک کەوا بێ نرخ و گرنگی دیارە و بە ڕەزامەندی لێخۆشبوونی ئەوەوە دەبسترێنەوە، نرخ و بەهایەکی جیاواز بەدەستدەهێنن.\nزاهید لە شەودا، سوارچاک لە ڕۆژدا\nهاوەڵە بەڕێزەکانمان، بە نیسبەت پاراستنی هاوسەنگی لە نێوان ئەو خزمەت و خەباتەی لە ڕیگەی الله دا ئەنجام دەدرێت لەگەڵ ئەنجامدانی بەندایەتی بۆ الله، نمونەیەکی زۆر جوانن. ئەوانەی ژیانی ئەوانیان نوسیوە دەڵێن” ئەوان زاهید بوون لە شەواندا و سوارچاک بوون لە ڕۆژدا”، بەم شێوەیە ژیانی ئەوان کورت دەکەنەوە. واتای ئەمەش بەم شێوەیەیە:\nئەوان شەوەکانیان بە عیبادەتەوە دەبردە سەر و تاجیان لەسەر دادەنا، هەتا بەیانییان لێدەبوویەوە هێندەی دڵیان پارچە پارچە دەبوو، لە خودا دەپاڕانەوە و دەکڕوزانەوە. کاتێک ڕۆژیشیان لێدەبوویەوە و بارودۆخی جەنگ دەهاتە پێشەوە، وەک قارەمانەکان دەڕژانە ناو مەیدانەکانی جەنگ و حەقی ئەویشیان دەدا. کەسێک کاتێک ئەوانی لە شەودا دەبینی کەوا پشتیان لەبەردەم الله دا چەمیتەوە، لە دڵی خۆیدا دەیوت” ئەمانە جگە لە عیبادەت ناتوانن هیچ کارێکی تر ئەنجام بدەن”. بەڵام ئەوان ئەو کاتەی سواری پشتی ئەسپەکانیان دەبوو، غیرەت و خۆڕاگری ئەوەیان پشان دەدا، کە هەریەکێکیان بە تاقی تەنیا دەتوانێت ڕووبەڕووی سوپایەکی تەواو دەبێتەوە. لە ڕاستیدا ئەوەشی گرنگە بریتیە لەوەی ئەم هاوسەنگیە بونیاد بنێیت. واتە لەلایەکەوە هێندەی گیانت دەربچێت خزمەت ئەنجام بدەیت، لەلایەکی ترەوە لە شکڵ و ڕووکەشگەرایی ڕزگارت ببێت و ببیتە مرۆڤی دڵ و ڕۆح.\nمرۆڤ پێویستە ئەو ئەرکانەی لەسەرشانێتی بە کامڵتری شێوەیە جێبەجێ بکات، بەڵام لەگەڵ ئەمەشدا، پێویستە ئاگاداری ئەوەش بیت کەوا لەبەرچی ئەم کارە ئەنجام دەدات. ئەو کاتەی لە پێناو ڕێگەی الله خزمەت ئەنجام دەدات نەکەوێتە ناو غەفڵەتەوە، بەرەو بەلاڕێدا ڕۆچوون هەنگاو هەڵنەگرێت. هەر کارێک کەوا ئەنجامی دەدات، تەنیا لە پێناو ڕێگەی الله ئەنجامی بدات. خزمەتەکانی پەیوەندی ئەو لەگەڵ الله زیاتر بەهێز بکات و زیاتر بەرەو ئەنجامدانی عیبادەت و تاعەت ئاڕاستەی بکات. مەگەرنا لەو دونیا لێپرسینەوە لەگەڵ مرۆڤدا ئەنجام دەدرێت و لێی دەپرسن:\nلەگەڵ الله چەندە پەیوەندیت هەبوو؟ لە نێو ناختدا چەندە هەستت بەو دەکرد؟ هەرکاتێک کەوا بە ئەقڵتدا دەهات، دڵت چەندە توشی هەژان دەبوو؟ لەبەرچی خۆت زیاتر لەوە پشاندا کە هەبوویت؟ لەبەرچی لە حاڵ و ڕەفتارەکانتدا خۆت بە جیاواز پشاندا؟\nجەنابی حەق لە قورئانی کەریمدا بەم شێوەیە دەفەرموێت:\nالَّذِينَ إِنْ مَكَّنَّاهُمْ فِي الأَرْضِ أَقَامُوا الصَّلاَةَ وَآتَوُا الزَّكَاةَ وَأَمَرُوا بِالْمَعْرُوفِ وَنَهَوْا عَنِ الْمُنْكَرِ وَلِلَّهِ عَاقِبَةُ الأُمُورِ\nخۆ گەر لەسەر زەویدا دەسەڵاتێک بەوان بدەین، ئەوا حەقی تەواو بە نوێژەکانیان دەدەن، زەکاتەکانیان دەدەن، چاکە بڵاو دەکەنەوە و ڕێگری لە خراپە دەکەن. بێگومان سەرئەنجامی تەواوی کارەکان هەر لەلای الله یە…\nالله بە گەورەیی خۆی، کاتێک باسی هەندێک لە سیفاتی ئەو کەسە ئیماندارانە دەکات کەوا پێکانیان چەسپاوە و بە دروستی هەنگاوەکانیان هەڵدەگرن و لەسەر زەویدا خاوەنی هەندێک هێز و ئیمکانن، لە پێش هەموو شتێکدا ئاماژە بەوە دەکات کەوا بەوپەڕی هەستیاریەوە نوێژەکانیان بە دروستی ئەنجام دەدەن و زەکاتەکانیان بە تێروتەسەلی دەبەخشن. کەواتە ئەوەی الله لە راستیدا لە ئێمەی داوا دەکات هەر ئەمەیە. وەک لە ئایەتێکی تریشدا دەفەرموێت: گەر ئەو ئیمکانەی بە ئێوەی دەبەخشم لە ڕیگەی تاعەت و عیبادەتەوە تاجی لەسەر بنێن و شوکری پەروەردگار ئەنجام بدەن، منیش نیعمەتەکانی خۆم بەسەرتانەوە زیاد دەکەم. خۆ گەر ئێوەش لەسەر بەڵێن و پەیمانی خۆتان بەردەوا نەبن، ئەوا منیش ئەم شتانەتان بە نسیب ناکەم”.\nبە کورتیەکەی، وەک ئەوەی لە هەموو شتێکدا بەم شێوەیەیە، کەسی ئیمانداریش وەک ئەوەی پێویستە لە هەموو شتێکدا ڕێگەی مامناوەند بگرێت، لێرەشدا پیویست بە هەمان شت دەکات، نابێت بکەوێتە زێدەڕەوی و کەمتەرخەمییەوە. نە پێویست دەکات بەردەوام خەریکی ڕاکە ڕاک بێت، نە دەبێت بەردەوام لە خەڵوەت و گۆشەگیریدا بێت. لەو کاتەی کەوا خەریکی ڕاکە ڕاکە، لە هەمان کاتدا پێویستە خەڵوەت و گۆشەگیری خۆیشی ئەنجام بدات. وەک ئەو گوزارەیەی کەوا زۆر جار ئاماژەمان پێداوە، پێوستە” لە نیو خەڵکدا لەگەڵ جەنابی حەقدا بین!”. هەر ئەمەشە ڕێگەی پێغەمبەر. خۆ گەر الله بەڵێنێکی بێ خەوشی وەک “سەرلەنوێ هاتنەوەی سەردەمی گوڵ” بە کەسانی ئیماندار دابێت، ئەمەشی لە پلانی هەلومەرجی ئاسایی شتەکاندا بە ڕەفتار و هەڵسوکەوتی ئەوانەوە بەستبێتەوە، ئەوا هیچ کام لە ئێمە توانای گۆڕینی ئەمەی نابێت…


ھاوپشتی ڕاگەیاندنی سووریاو عێراق و یەمەن لەگەڵ جەماوەرو دەوڵەتی لوبنان - SAHAR KURDISH (Sorani)\nئاب 05, 2020 14:14 Asia/Tehran\n«بەشار ئەسەد» سەرۆک کۆماری سووریا سەرلەبەیانیی ڕۆژی چوارشەممە لە پەیامێکدا بۆ «میشێل عەون »ی سەرۆک کۆماری لوبنان، کارەساتی تەقینەوە دڵتەزێنەکەی لە بەیرووت سەرەخۆشی کردو ڕایگەیاند: ئەوەی لە بەندەری بەیرووت دا قەوماو قوربانی و برینداری زۆری لێکەوتەوە، بۆ خەڵک و دەوڵەتی سووریا پڕئازار بوو.\n«بەرھەم ساڵح» سەرۆک کۆماری عێراقیش لە پەیوەندییەکی تەلەفۆنی دا لەگەڵ «میشێل عەون» ھاوتای لوبنانیی خۆی ئەم ڕووداوە تاڵەی سەرەخۆشی کرد.\n«مستەفا کازمی» سەرۆک وەزیرانی عێراقیش وێڕای ڕاگەیاندنی ھاوپشتی لەگەڵ دەوڵەت و گەلی لوینان، لە سەر ئامادە بوونی وڵاتەکەی بۆ ڕاوەستان لەپاڵ نەتەوەی لوبنان لەم ھەل و مەرجە دژوارەدا پێی داگرت.\n«عەممار حەکیم» سەرۆکی ڕەوتی حیکمەتی نیشتیمانی و «موقتەدا سەدر» سەرۆکی ڕەوتی سەدری عێراقیش تەقینەوە لە بەندەری بەیروتیان سەرەخۆشی کردو داوایان لە کۆمەڵگای نێونەتەوەیی کرد کە لەم کارەساتەدا لە تەنیشتی لوبناندا بن و پشتگری لەم وڵاتە بکەن.\n«موحەممەد عەلی حوسی» ئەندامی ئەنجومەنی باڵای سیاسیی یەمەنیش لە کاردانەوەیەک دا بەرامبەر بە تەقینەوەکەی بەیرووت وێڕای ھاودەردیی دەربڕین لەگەڵ جەماوەرو دەوڵەتی لوبنان، باسی ئامادەبوونی یەمەنی کرد بۆ یارمەتی دانی لوینان.\nئێوارەی ڕۆژی سێ شەممە دوابەدوای ڕوودانی ئاگرکەوتنەوەیەکی بەربڵاو لە یەکێک لە ھەمارەکانی کەرەستەی سووتێنەر ھەڵکەوتوو لە بەندەری بەیرووت، تەقینەوەیەکی گەورە ڕووی دا کە کۆمەڵێکی زۆر کوژراوو برینداری لێ کەوتەوە.\nبە پێی دوایین ڕێژەکانی وەزارەتی تەندروستیی لوبنان، ھەتا ئێستا ٧٣ کەس لەم ڕووداوەدا کوژراون و زیاتر لە سێ ھەزارو ٧٠٠ کەسی دیکەش بریندار بوونە.


تەیب، لەچایچێتییەوە بۆ پارێزگاری کەرکوک\nئەمڕۆ بەفەرمی یەكێتی‌و پارتی "تەیب جەبار"یان وەك كاندیدی لیستی برایەتی بۆ وەرگرتنی پۆستی پارێزگاری كەركوك دیاریكرد، تەیب شاعیرێكی رۆمانسی هەست ناسكە كە دەبێت بەپارێزگاری شارێكی پڕ لەكێشمەكێش‌و پڕ لەدوكەڵ‌و ئاگر.\nكەركوك ساڵانێكی زۆرە رۆژگاری لەسایەی زۆرانبازی‌و كێشەی بێ بڕانەوەدا بەسەر دەبات، دۆزینەوەی نەوت لەسەرەتای سەدەی بیستەمەوە تا ئەمڕۆ نەیهێشتوە ئەم شارە پشو بدات.\nوڵاتان‌و كۆمپانیا گەورەكانی جیهان لەوكاتەوە ململانێیانە لەسەر وەرگرتنی ئیمتیازی دەرهێنان‌و گواستنەوەی نەوتی ئەم شارە بێنازە، پێكهاتە جیاوازەكانی کەرکوک‌و عێراقیش بەردەوام كێشمەكێشیانە لەسەر قایمكردنی پێگەی خۆیان لەم شارەدا، بیرو ئایدلۆژیا جیاوازەكانی شیوعیەت‌و ناسیۆنالیزمی عەرەبی‌و كوردایەتی‌و تورانچی‌و توندڕەوانی ئیسلامیی ململانێیان بوە لەسەر كەركوك، هەر لەدوای شۆڕشی 14ی تەموزەوە دەیان جار كوشتارو خوێنی یەكتریان لەم شارەدا رشتوە‌و هەریەکەو جێ پەنجەی خوێناوییان بەسەر جەستەی ئەم شارەوە بەجێهێشتوە.\nكێشەی كەركوك گرێ كوێرەیەكی ئەوەندە ئاڵۆزكاو بوە كە نەجەبەروتی بەعس‌و نەباڵادەستی ئەمەریكیەیكان‌و نەدەركردنی یاسای 140ی دەستوری عێراق‌و نەهاتنی داعش‌و نەكۆنتڕۆڵكردنی لەلایەن پارتی‌و یەكێتی‌و نەریفراندۆم‌و نە 16ی ئەكتۆبەریش پێیان چارەسەر كراوە.\nكەركوك بەئەندازەیەك هەستیار‌و ئاڵۆز بوە، کە مام جەلال نۆ ساڵ لەمەوبەر پسپۆڕێكی شارەزا لەنەشتەرگەری مێشكی لەئەمەریكاوە بۆ هێناو كردی بەپارێزگاری ئەو شارە، تا بەوردی نەشتەرگەری بكات، بەڵام دوای بەسەربردنی حەوت ساڵ، کار گەیشت بەوەی ئیتر پارێزگار خۆی پێویستی بەكەسێك بو نەشتەرگەری مێشكی بۆ بكات.\nنەجمەدین كەریم، ئیستاش سەری لەوە ئاوساوە كە ئەو هێزەی هێنایەوەو كردی بەپارێزگاری كەركوك، هەر ئەو هێزەش زیاد لەهەر لایەكی تر كاری بۆ دەرپەڕاندنی لەكەركوك كرد.\nنەجمەدین كەریم سەری لەو دەمارو رەگانەی كەركوك سوڕما كە چەندین پەیوەندیی ئاڵۆزكاوی پڕ لەناكۆكی‌و ململانێی بەیەكەوە لەناو خۆیدا پێكەوە گرێدابو، چەندان رەگەزی گەورەو بچوك زۆرانبازییان تیا دەكرد: یەكێتی‌و پارتی، توركومان‌و كوردو عەرەب، شیعەو سوننە، ئەمەریكاو عێراق، ئێران‌و توركیا، پەكەكەو داعش، حەشدو پێشمەرگە، لەپشت هەمو ئەمانەشەوە كۆمپانیا نەوتییە گەورەكانی جیهان ململانێیان بو لەسەر نەوتی كەركوك.\nئێستا ئەم میراتە نەفرەتییە بۆ پارێزگاری نوێی كەركوك، تەیب جەبار بەجێدەمێنێت. ئەو پارێزگارەی كە بەبێ ویست‌و ئاگاداری خۆی كاندید كرا بۆ ئەو پۆستەو لەپڕ لەمەكتەبی سیاسی یەكێتییەوە بەتەلەفون پێیانوت "ناوت دەنوسین‌و کاندیدت دەکەین بۆ ئەو پۆستە".\nتەیب، تکای کرد ئەو ئەركە قورسەی پێنەسپێردرێت، بەڵام قسەی كەسێكی بەئەزمونی چو بەگوێدا كە پێیوت "وا چاكە ئاگری نێوان پارتی‌و یەكێتی بكوژێنیتەوە".\nهەرواشی كرد، لەنێو چەندین كاندید‌و سیڤیدا كە یەكێتی پێشكەشی پارتی كرد بو، پارتی تەنها رەزامەندییان لەسەر تەیب نواند، رەنگە رێككەوتن لەسەر ئەم كاندیدە نەبوایە، كابینەی نۆیەمیش بەو شێوەیەی ئێستا پێكنەهاتایەو شەڕە قسەی نێوان پارتی‌و یەكێتی لەسەر كەركوك هەر بەردوام بوایەو سەری بکێشایە بۆ ئاڕاستەی دو ئیدارەییش.\nتەیب جەبار، كە ساڵی 1954 لەگوندی تەپەلوی باشوری خۆرهەڵاتی كەركوك لەدایكبوە، لەساڵی 1963ەوە لەگەڵ خێزانەكەی رویانكردوەتە كەركوك‌و لەو شارەدا نیشتەجێ بون.\nتەیب لەقۆناغی خوێندنی ناوەندی‌و ئامادەییدا، لەچایخانەی برا گەورەكەی - زاهیری چایچی، كاری چایچێتی كردوە.\nئەو لەچاوپێكەوتنێكی پێشوتریدا ئاماژە بەوە دەكات كە چایخانەكەیان بەرامبەر نەخۆشخانەی "جمهوری" بوەو چایچییەكی باشیش بوە، كە لەڕۆژانی هەیینیدا بەهۆی كاتی سەردانی نەخۆشخانەكەوە، دەوریان قەرەباڵغ بوەو پێنج چای بەدەستێك هەڵگرتوە.\nئاماژە بەوەش دەكات، كە وەك شاعیر هیچ نازناوێکی هەڵنەبژاردوە، ئەگەر نازناوێكیشی هەڵبژاردایە ئەوا دەبو نازناوی "چایچی" بوایە، لەبەرئەوەی 12 ساڵ كاری چایچێتی كردوە.\nتەیب، ساڵی 1976 کۆلیژی ئەندازیاری بەشی بیناسازی لەزانکۆی سلێمانی تەواو دەكاو پاش گەڕانەوەی لەسەربازی، داوا دەكات لەشارەكەی خۆی "كەركوك" دابمەزرێت، بەڵام لەبەرئەوەی كورد دەبێت، پێیدەڵێن "بۆ دامەزراندن یان دەبێت باشور یان باكوری عێراق هەڵبژێریت".\nتەیب سلێمانی هەڵدەبژێرێت‌و لەساڵی ١٩٧٨ تا ١٩٩٢ وەک ئەندازیار فەرمانبەر دەبێت لەبەڕێوەبەرایەتی رێگاوبانی سلێمانی، كە لەو ماوەیەدا سەرپەرشتی جێبەجێكردنی چەندین پڕۆژەی گەورەی وەك شەقامی بازنەیی سلێمانی‌و چەندین پڕۆژەی عێراقیش دەكات.\nلەساڵی ١٩٩٢ تا ١٩٩٧ بریکاری وەزارەتی ئەشغال و نیشتەجێکردن دەبێت لەکابینەی یەکەم و دوھەمی حکومەتی ھەرێمی کوردستان. ساڵی ١٩٩٧ خۆی خانەنشین دەكا‌و لەوەبەدوا رو دەكاتە كاركردن لەكەرتی تایبەت.\nتەیب جەبار كە كاتێكی زۆری بۆ نوسین‌و خوێندنەوە تەرخان كردوە‌و لەساڵی 1970ەوە شیعر‌و رەخنەی ئەدەبی دەنوسێ، یەكەم دیوانە شیعری خۆی لەساڵی 2008دا بڵاوكردوەتەوە‌و خاوەنی چەندین کتێبی رەخنەیی‌و نوسینە لەبواری ئەندازەی شارو ئاوەدانی.\nتەیب، یەکێکە لە دامەزرێنەرانی یەکێتیی ئەندازیارانی کوردستان، كە ساڵی ١٩٩٢ دامەزراو لەوكاتەوە بو بەجێگری سەرۆکی یەکێتییەكە تا ساڵی ٢٠٠١، لەم ساڵەشەوە تا ٢٠٠٣ سەرۆکی یەکێتیی ئەندازیارانی کوردستان بوە.\nتەیب جەبار، ئەندامی یەکێتیی نوسەرانی کوردە، ئەندامی یەکێتی نوسەرانی عێراقە، ئەندامی کۆمەڵەی روناکبیری‌و کۆمەڵایەتی کەرکوکە.\nتەیب كە لەكۆتایی حەفتاكانی سەدەی رابردوەوە لەشاری سلێمانی نیشتەجێیەو وەک پیاوێکی پاک‌و ئەندازیارێکی دەستڕەنگین ناسراوە، تا ئێستاش بەشێك لەخوشك‌و براو كەسە نزیكەكانی لەناو شاری كەركوك نیشتەجێن.\nئەو لەناو هەمو پێکهاتە جیاوازەکانی کەرکوکدا دۆست‌و هاوڕێی نزیکی هەیەو جگە لەزمانی دایك، زمانەكانی توركومانی‌و عەرەبی‌و ئینگلیزی دەزانێ.


بڕیارە حکومەتی عێراق هێزی موغاویر ڕەوانەی گوندە کاکەیی نیشینەکانی خانەقین بکات\nبڕیارە حکومەتی عێراق، هێزی موغاویر ڕەوانەی گوندە کاکەیی نیشینەکانی سنوری قەزای خانەقین بکات، ئەوەش لەکاتێکدایە کاکەییەکانی ئەو سنورە لە ئەدای هێزەکانی حەشدی شەعبی ڕازی نین و بەشەوان، خۆیان پاسەوانێتی گوندەکانیان دەگرن.\nناردنی هێزەکانی موغاویر بۆ سنوری گوندە کاکەییەکان، لەکاتێکدایە پێشتر وەفدێکی کاکەییەکان سەردانی بەغدای کردووە و لەگەڵ سەرۆک کۆماردا کۆبووەتەوە، داوای ناردنی لیواکانی سەرۆکایەتی کۆماریان بۆ پاراستنی سنورەکانیان کردووە.\nسەید زیاد کاکەیی، یەکێک لە کەسایەتیەکانی کاکەیی لەسنوری خانەقین، بەدەنگی ئەمەریکای وت "شەوان هیچ هێزێک لەسنورەکانمان بوونی نییە، بۆیە گەنجانی کاکەیی خۆیان، شەو تا بەیانی واجب دەگرن."\nوتیشی"بەڵێنی زۆرمان پێدراوە و تا ئێستا هیچمان بۆ نەکراوە، بۆیە متمانەمان نەماوە."\nسنوری خانەقین 10 گوندی کاکەیی نیشینی تێدایە، کە دوو لەو گوندانە بەهۆی هێرشی چەکدارەکانەوە بەتەواوەتی چۆڵیانکردووە، بەڵام 8 گوندیان هێشتا ئاوەدانن، سەرباری هێرش و پەلامارەکانی سەریان، ئامادەی چۆڵکردنی گوندەکانیان نین.\nگوندە کاکەیی نیشینەکان لەڕووی دابەشکاری ئەمنیەوە، دەکەونە سنوری هێزەکانی لیوای 23 ی حەشدی شەعبی، بەڵام گلەیی ئەوە لەو هێزە دەکەن، لەکاتی هێرش و پەلامارەکانی سەریان، ناچن بە هانایانەوە و لەبارەگاکانیان ناجوڵێن.\nبەپێی زانیاریەکانی دەنگی ئەمەریکا، لە ڕۆژانی ڕابردوودا، فەرماندەیەکی لیوای موغاویر بەناوی ( عەقید ئیسماعیل) لەگەڵ کاکەییەکان دا، گفتووگۆی کردووە، داوای هەماهەنگی لێکردوون، بەوەی ناوچە کاکەیی نیشینەکان بە هێزەکەی دەسپێردرێت.\nعەقید ئیسماعیل بە کاکەییەکانی، وتووە"گرفتە ئەمنیەکان چارەسەر دەکەین، کون و کەلەبەرەکان کە پێشتر تیرۆر لێوەی دزەیکردووە پڕ دەکەینەوە."\nبەڵام رەجەب کاکەیی چالاکوانی کاکەیی، ئاماژەی بەوەکرد دەوروبەری ناوچە کاکەیی نیشینەکان پێویستی بە پاراستن هەیە، وتی"ناکرێت ڕەبیە و هێز ببرێتە ناو گوندەکان و خەڵک بترسێنرێت."\nپێشتر حکومەتی هەرێم هێزێکی لە کاکەییەکان پێکهێنا و ئەرکی پاراستنی گوندەکاکەیی نیشینەکانی باشوری کەرکوکی پێ سپاردن، بەڵام لەدوای کشانەوەی پێشمەرگە لەناوچە کێشەلەسەرەکان، کاکەییەکان گرفتیان لەگەڵ ئەو هێزانەدا هەیە کە ئەرکی پاراستنی ناوچەکانیانی گرتووەتە ئەستۆ.


پیشەوەرانی بازیان گردبوونەوە\nبەشێك لە پیشەوەرانی ناحیەی بازیان گردبوونەوە و بۆ ماوەیەك رێگەی سەرەكی سلێمانی-كەركوك یان داخست، بەوهۆیەشەوە ئاستەنگی هاتووچۆ بۆ شۆفێران درووست بوو.\nلەوبارەیەوە سەرچاوەیەك لە شارەوانی بازیان بە PUKmedia ی راگەیاند: پێشنیوەڕۆی ئەمڕۆ سێ شەممە 10-9-2019، بەهۆی جێبەجێنەكردنی داواكارییەكانیانەوە ژمارەیەك لە پیشەوەرانی سنووری ناحیەی بازیان گردبوونەوە و بۆ ماوەیەكیش رێگەی سەرەكی سلێمانی-كەركوك یان داخست.\nوتیشی: هۆكاری خۆپیشاندانەكەیان ئەوەبووە كە چەند ساڵێكە بڕیاردراوە ناوچەیەكی پیشەسازی بدرێتە پیشەوەرانی سنوورەكە، بەڵام بەهۆی نەبوونی بوودجەوە نەتوانراوە خزمەتگوزاری پێویست بگەیەنرێتە شوێنەكە و پیشەوەران بتوانن سوودی لێ ببینن.\nراشیگەیاند: لە ئێستادا لەگەڵ كۆمیتەی بازیانی یەكێتی، لەهەوڵی چارەسەركردنی كێشەداین و بەڵێنمان پێدراوە بودجەی پێویستمان بۆ تەرخانكەن، بۆ ئەوەی بتوانین شوێنی زەوییەكان دیاریكەین و كێشەی پیشەوەران چارەسەركەین.\nوێنەكان لە سۆشیال میدیاوە وەرگیراون


بيخوينه وه زور خوشه\nنقاط : 19502\nموضوع: بيخوينه وه زور خوشه الأحد 11 يوليو 2010, 10:27 pm\nژیانمان له‌م چیرۆكه‌دایه\nڕۆژێك له ڕۆژان، پیاوێك له‌گه‌ڵ خێزان و منداڵه‌كانیدا گه‌شتێك به‌ره‌و ژیان ڕێك ده‌خه‌ن.\nله ڕێگه به پیاوێك ده‌گه‌ن له‌سه‌ر ڕێگه‌كه‌یان وه‌ستاوه و ئاماژه‌ی بۆ ده‌كات كه بووه‌ستێت، دوای ئه‌وه‌ی جامی سه‌یاره‌كه ده‌كاته‌وه پرسیاری لێ ده‌كات تۆ كێییت؟\nمن پاره‌و ماڵ و سامانم.\nپیاوه‌كه ڕوو ده‌كاته ژن و منداڵه‌كانی و ده‌ڵێ: جێی بكه‌ینه‌وه له‌گه‌ڵمان سوار بێت؟\nهه‌موویان به‌خۆشحاڵییه‌وه ده‌ڵێن:\nبه‌ڵێ به‌ڵێ، به‌ماڵ و سامان ده‌توانین هه‌موو شتێك ئه‌نجام بده‌ین له ژیانمانداو به‌خته‌وه‌ر بین، هه‌رچیمان ده‌وێ پێی ده‌كه‌ین.\nئیتر پاره و سامانه‌كه له‌گه‌ڵیان سوار ده‌بێت و ده‌بێته هاوڕێی گه‌شته‌كه‌یان.\nسه‌یاره‌كه ده‌ڕوات تاكو به پیاوێكی دیكه ده‌گه‌ن، باوكیان پرسیاری لێ كرد كه تۆ كێیت؟\nمن ده‌سه‌ڵات و سوڵته‌و پله‌و پایه‌م.\nباوكه ڕووی ده‌كاته‌وه ژن و منداڵه‌كان و ده‌ڵێ: ڕێی به‌ین ئه‌میش له‌گه‌ڵمان سوار بێت؟\nهه‌موو به‌یه‌ك ده‌نگ وه‌ڵام ده‌ده‌نه‌وه كه به‌ڵێ با بێت، به سوڵته و ده‌سه‌ڵات ده‌توانین هه‌موو شتێك ئه‌نجام بده‌ین و به‌ربه‌سته‌كانی به‌رده‌م ئاواته‌كانمان نه‌هێڵین.\nئه‌وجا سوڵته و ده‌سه‌ڵاتیش سوار ده‌بێت و ده‌بێته هاوڕێی گه‌شتی ژیانیان.\nخێزان هه‌روا به‌رده‌وام ده‌بن له ته‌واوكردنی گه‌شته‌كه‌یان و به‌چه‌ند شوێن و جێگه‌ی دیكه‌دا تێ ده‌په‌ڕن و به‌م شێوه‌یه له‌م گه‌شته‌یاندا تووشی كه‌سانێكی زۆر ده‌بن، هه‌ر له ئاره‌زووبازی و شه‌هه‌وات و دونیاو بێ ئاگایی و شتانی تر.\nتا ڕۆژێك تووشی یه‌كێكی تر ده‌ستیان لێ ڕاده‌گرێت و باوكیان ڕووی تێ ده‌كات و ده‌ڵێت ئه‌ی تۆ كێیت؟\nده‌ڵێ: من (ئایین)م.\nده‌ڵێ: به‌ڵێ به‌ڵێ (ئایین).\nئیتر یه‌كسه‌ر باوكه و ژن و منداڵ به‌یه‌ك ده‌نگ ده‌ڵێن: به‌خوا ئێسته كاتی ئه‌وه‌مان نییه‌و ناتوانین بتكه‌ینه هاوڕێی گه‌شته‌كه‌مان.\nئێمه جارێ ده‌مانه‌وێت له‌م دونیایه‌دا تۆزێك ڕابوێرین دونیاو خۆشی و ڕابواردنی دونیایه‌مان ده‌وێت.\n(ئایین) یش له‌م خۆشییانه بێبه‌شمان ده‌كات و كۆتمان ده‌كات.\nماندوو ده‌بین به خۆبه‌ستنه‌وه و پابه‌ند بوون به فه‌رمان و نه‌هییه‌كانییه‌وه.\nحه‌ڵاڵ و حه‌رام و نوێژ و ڕۆژو و زه‌كات و ئه‌م شتانه.\nئه‌مانه بارێكی قورس و گرانن و له‌م سه‌رده‌می خۆشی ژیانه‌ماندا به ئێمه ناكشێن.\nلێگه‌ڕێ با تۆزێك له ژیاندا ڕابوێرین و پابه‌ند نه‌بین به دین و شتی واوه.\nبه‌ڵام ده‌كرێ دوای ئه‌وه‌ی هه‌موو خۆشییه‌كانی دونیامان تاقی كردوه، ئه‌وكات بگه‌ڕێینه‌وه بۆ لای تۆو بتكه‌ینه هاوڕێی خۆمان.\nئیتر وازیان لێ هێناو ئۆتۆمبێله‌كه‌یان ده‌ستی كرده ڕۆشتن.\nله پڕێكدا بینینان وا خاڵی پێشكنین له‌سه‌ر ڕێگه دانراوه و ئه‌ملاولای ڕێگه‌كه گیراوه.\nوشه‌ی بووه‌سته (قف) له‌به‌رده‌میان قت بۆوه.\nكاتێك نزیك بوونه‌وه بینیان وا پیاوێكی به‌سام و ترسناك وه‌ستاوه و ئاماژه به باوكیان ده‌كات كه له سه‌یاره‌كه بێته خوارێ.\nپیاوه‌كه به باوكیانی وت:\nسه‌باره‌ت به تۆ ئیتر لێره‌دا گه‌شتی خۆتت ته‌واو كرد، ده‌بێ دابه‌زیت و بێیت له‌گه‌ڵمدا.\nباوكه وه‌ك له بانێك بكه‌وێته خوارێ، له‌قسه كه‌وت و هه‌نگاوی بۆ نه‌نرا.\nپیاوه‌كه وتی: من سه‌باره‌ت به ئایین ده‌تپشكنم، ئه‌وه پیاوه‌ی ناوی ئایین بوو ده‌ستی لێ ڕاگرتن له‌گه‌ڵ خۆتان هه‌ڵتانگرتووه؟\nباوكه ووتی: نه‌خێر.\nكه‌مه‌كێك ده‌بێت به‌جێم هێشت و لێمانه‌وه دوور نییه، مۆڵه‌ت بده‌یت هه‌ر ئێسته خێرا ده‌چم ده‌یهێنم.\nبه‌داخه‌وه تۆ به‌هیچ شێوه‌یه‌ك ناتوانیت تازه ئه‌وه بكه‌یت، سه‌باره‌ت به تۆ ئیتر لێره‌دا گه‌شته‌كه كۆتایی پێ هات و گه‌ڕانه‌وه موسته‌حیله.\nئاخر له‌نێو سه‌یاره‌كه‌مدا ماڵ و سامان و پله و پایه و ژن و منداڵ و ..و.. وم له‌گه‌ڵه.\nپیاوه‌كه ووتی: ئه‌وانه هیچ سوود و قازانجێكت لای خوا پێ ناگه‌یه‌نن.\nئه‌مانه هه‌موویان به‌جێت ده‌هێڵن و وازت لێ دێنن.\nته‌نها ئه‌و ئایینه سوودی پێ ده‌گه‌یاندیت و به‌خه‌مته‌وه بوو كه به‌جێت هێشت و وازت لێ هێنابوو.\nباوكه پرسیاری لێ كرد:\nووتی: من (مردن)م.\nئه‌وه‌ی تۆ له ماوه‌ی ژیانی دونیاتدا لێی بێ ئاگا بوویت وهیچ حسابێكت بۆ نه‌ده‌كرد.\nئیتر ملی گرت و له‌سه‌یاره‌كه ده‌ری هێنا و ڕاپێچی ژووری لێكۆڵینه‌وه‌ی كرد.\nجا باوکه‌كه ڕوانییه سه‌یاره‌كه‌ی و سه‌یری كرد وا ژنه‌كه‌ی به ماڵ و سامان و منداڵه‌كانییه‌وه سه‌یاره‌كه ده‌هاژوێت و ئه‌میان به غه‌مباری و ماڵ وێرانی به‌جێ هێشت.\nسه‌یاره ڕۆیشت و كه‌سیان له‌گه‌ڵی دانه‌به‌زین و باوكه خۆی و كرده‌وه‌كانی خۆی خزێنرانه نێو گۆڕ.\nله‌م چیرۆكه‌دا په‌ند و ئامۆژگاری بۆ كه‌سانێك هه‌یه په‌ند وه‌رگرتن و بیر له ئاكامی چاره‌نووسی خۆیان بكه‌نه‌وه.\nكُلُّ نَفْسٍ ذَائِقَةُ الْمَوْتِ ۗ وَإِنَّمَا تُوَفَّوْنَ أُجُورَكُمْ يَوْمَ الْقِيَامَةِ ۖ فَمَن زُحْزِحَ عَنِ النَّارِ وَأُدْخِلَ الْجَنَّةَ فَقَدْ فَازَ ۗ وَمَا الْحَيَاةُ الدُّنْيَا إِلَّا مَتَاعُ الْغُرُورِ.آل‌عمران/185.\nنقاط : 43698\nموضوع: رد: بيخوينه وه زور خوشه الأحد 18 يوليو 2010, 2:06 am\nزوووووووور سوباس براكم\nموضوع: رد: بيخوينه وه زور خوشه الأحد 18 يوليو 2010, 5:37 am\nسوباس بو تو


◄ ئەنجام: Found 939, page 1 of 94 Items per page: 🗐 1 🗐 5 🗐 10 🗐 25 🗐 50 🗐 100\n📅 00-01-2002 رێکەوت و رووداو\n- نورییە کەسپیری ئەندامی سەرکردایەتیی پکک داوای پە [ زێدە... 👁] ✖ ✖ ✖ 0 0 ✔ 99% ✍ هـ.ب. 30-8-2010 11:21:25\n👁 ئەڤ بابەتە 8,631 جار هاتیە دیتن\n📅 00-12-1964 رێکەوت و رووداو\n👁 ئەڤ بابەتە 4,347 جار هاتیە دیتن\n- روودانی شەڕێک لە نێوان پێشمەرگەکانی شۆڕشی ئەیلوو [ زێدە... 👁] ✖ ✖ ✖ 0 0 ✔ 72% ✍ هـ.ب. 30-8-2010 11:20:18\n👁 ئەڤ بابەتە 33,309 جار هاتیە دیتن\n📅 01-02-2016 رێکەوت و رووداو\n📅 دەمێ تومارکرنێ Feb 1 2016 6:59PM\n- فەرمانبەران و مامۆستایانی پەیمانگای تەکنیکی چەمچ [ زێدە... 👁] ✖ ✖ 2 4 ✔ 99% ✍ هـ.ب. 1-2-2016 18:59:02\n📅 01-03-2018 رێکەوت و رووداو\n📅 دەمێ تومارکرنێ Mar 1 2018 12:00AM\n👁 ئەڤ بابەتە 6,612 جار هاتیە دیتن\nباکووری کوردستان - دادگای تورک سزای دوو ساڵ و شەش [ زێدە... 👁] ✖ ✖ 15 4 ✔ 99% ✍ هـ.ب. 1-3-2018 0:00:00\n👁 ئەڤ بابەتە 11,819 جار هاتیە دیتن\n👁 ئەڤ بابەتە 9,324 جار هاتیە دیتن\n👁 ئەڤ بابەتە 42,651 جار هاتیە دیتن


فۆڕمی تۆمارکردنی بابەت | 14-10-2016\n- جێگری پارێزگاری کەرکوک بۆ کاروباری هونەری رایدەگەیەنێت، سەرەڕای نەبوونی بودجە لە ماوەی دوو ساڵی رابردوودا، بەڵام بەمنزیکانە 33 بینای قوتابخانە تەواودەبێت. - حەیدەر عەبادی، سەرۆک وەزیرانی عیراق، گەیشتە شاری کەرکوک و بڕیارە دوو تەوەری سەرەکی لەگەڵ ئیدارەی پارێزگاکه و وەفدێکی باڵای یەکێتی نیشتیمانی کوردستان تاوتوێ بکات، ئەوانیش پرسی شەڕی حەویجه و نەوتی پارێزگاکەیە. - لە ناوچەی گارێی شارۆچکەی شەمزینانی سەر بە جولەمێرگ لە باکوری کوردستان، کاتێک ئۆتۆمبێلێکی سەربازی لە نزیک بارەگای سەربازی تەکەلیەوە تێدەپەڕی بۆمبێکی پێدا تەقیەوە، پاش تەقینەوەکە ئۆتۆمبێلی فریاکەوتن رەوانەی شوێنی روداوەکە کران. - لە شارۆچکەی ئەلباکی سەربە وانیش لە کاتی تێپەڕبوونی کاروانێکی سەربازی تەقەینەوەیەکی سەخت رویدا، ئەو کاروانە بەرەو سنوور بەڕێوەبوو، بەگوێرەی سەرچاوەکانی راگەیاندنی تورکیا لە ئەنجامی ئەو تەقنەوەیەدا هەشت سەرباز برینداربوون، کە دۆخی تەندوروستی دووانیان ناجێگیرە. - زولفیە کیشمیر، هاوسەرۆکی شارەوانی شارۆچکەی پیرانی سەربە شاری ئامەد دەستبەسەر کرا، لە شارۆچکەی فارقینی سەر بە ئامەدیش دوو هاوڵاتی سزای زیندانیان بەسەردا سەپێندرا. - لەسەر رێگەی مێردین - ئامەد لە باکوری کوردستان تەقینەوەیەک روویدا کە ئۆتۆمبێلێکی سەربازی کردووەتە ئامانج. بەگوێرەی زانیاریەکان کە لە سەرچاوەکانی راگەیاندنەکانی تورکیاوە بەدەست گەیشتوە لە ئەنجامی ئەو تەقینەوەیەدا سێ سەرباز کوژراون و چەندین سەربازی دیکەش بریندار بوون. بریندارەکان بە ئامبولانس گوازراونەتەوە بۆ نەخۆشخانە.


بازنەی هەڵبژاردنەكان... شەڕی سیاسیی نوێی نێوان سوننە و شیعەكان\nكۆمەڵێك سیناریۆ بۆ چۆنێتی ئەنجامدانی هەڵبژاردنە پێشوەختەكەی حوزەیرانی داهاتووی عێراق لە ئارادان كە هەریەكەیان لەبەرژەوەندی لایەك و لایەكەی دیكەش بە زیان بۆ پێگەی خۆی لێیدەڕوانێت.\nئێستا جەنگێکی سیاسی لە نێوان هێزە عێراقییەكاندا سەریهەڵداوە سەبارەت بە چۆنێتی دەستنیشانكردنی بازنەی هەڵبژاردنەكان.\nدابەشكردنی پارێزگایەك بۆ چەند بازنەیەكی هەڵبژاردن ئەو بژاردەیەیە كە محەمەد حەلبوسی سەرۆكی ئەنجومەنی نوێنەران كار بۆ جێگیركردنی دەكات و ماوەیەكیشە جموجوڵێكی سیاسی بۆ كۆكردنەوەی پشتیوانی لایەنەكانی دیكە دەستپێكردووە، بەڵام ئەم خواستەی بەر بەرژەوەندی هەندێك لە جەمسەرە سیاسییەكانی شیعەكان دەكەوێت كە نوری مالیكی سەرۆكی هاوپەیمانی دەوڵەتی یاسا رێبەرییان دەكات.\nمالیكی دەیەوێت هەر پارێزگایەك بكرێتە یەك بازنەی هەڵبژاردن بە بێ لەبەرچاوگرتنی ژمارەی كورسییەكانی ئەو پارێزگایە لە پەرلەماندا.\nژمارەیەك لە سەركردە دیارەكانی سوننەكان پشتیوانی لە هەوڵەكانی حەلبوسی دەكەن و دەیانەوێت ئەو كورسییانە بەدەستبهێننەوە كە لە هەڵبژاردنەكانی پێشوودا بۆ لایەنە كوردییەكان و شیعەكان رۆیشتوون و ژمارەشیان بە نزیكەی 20 كورسی دادەنرێت.\nتاوەكو 2010 سوننەكان نزیكەی 90 كورسییان لە پەرلەماندا هەبوو، بەڵام لە هەردوو هەڵبژاردنەكەی 2014 و 2018 نزیكەی 20 كورسییان بە هۆی دۆخی ئەمنی و دیمۆگرافی پارێزگاكانیانەوە لە دەست دا.\nبەو پێیەی دابەشكردنی پارێزگاكان بۆ چەند بازنەیەك كاریگەری ئەوتۆی لەسەر ژمارەی كورسییەكانی كورد نابێت، تا ئێستا دژایەتییان بۆ ئەو پێشنیازە دەرنەبڕیوە.\nهەوڵەكانی حەلبوسی لەگەڵ خواستی موقتەدا سەدر سەرۆكی رەوتی سەدر بۆ دابەشكردنی پارێزگاكان بۆ چەند بازنەیەك تاڕادەیەك یەكدەگرێتەوە كە هێزە شیعەكانی دیكە وەكو مەترسی لەسەر پێگەی خۆیان تەماشای دەكەن.\nچاودێران پێیانوایە سەدر براوەی یەكەمی فرە بازنەیی دەبێت، چونكە جەماوەرەكەی بەسەر چەندین پارێزگادا دابەش بوون و هەندێك قەزا و ناحیەشیان بە تەواوی لەژێر دەستدایە.\nبە بۆچوونی هەندێك سیاسەتمەداری عێراقی، لە ئەگەری پەسەندكردنی فرە بازنەیی پارێزگاكاندا موقتەدا سەدر دەتوانێت ژمارەیەكی زۆر كورسی بەدەست بهێنێت و ئەوەش ئەو ئەگەرەیە كە نوری مالیكی لێی دەترسێت، هەر بەو هۆیەشەوەیە كە هاوپەیمانییەكەی شەڕی مان و نەمان دەكات بۆ ئەوەی هەر پارێزگایەك بكرێتە یەك بازنەی هەڵبژاردن، چونكە جەماوەری مالیكی لە پارێزگاكاندا پەرشوبڵاون، نەك وەكو لایەنگرانی سەدر لە ناوچەیەكی دیاریكراودا كۆبووبێتنەوە.\nدەبێت ئەنجومەنی نوێنەرانیش بە زوویی مشتومڕی بازنەی هەڵبژاردنەكان یەكلابكاتەوە ئەگەر بیەوێت پرۆسەكە لە كاتی دیاریكراوی خۆی كە مانگی ئابی 2021ە، بەڕێوەبچێت.


سامسۆنگ یەکەم مۆبایلی خۆی بە 4 کامێراوە ڕاگەیاند – کەی ئای تی ئێن\nسامسۆنگ 11, تشرینی یه‌كه‌م 2018\nسامسۆنگ بە فەرمی پەردەی لەسەر Galaxy A9 (2018) بە چوار کامێراوە لادا، کە ئەمەش بێگومان لەدوای ماوەیەکی کورت لە دەنگۆ و دزەپێکراوەکان دێت لەبارەی ئەم مۆبایلەوە. هەروەک دەبێتە یەکەم مۆبایل کە خاوەنی ٤ کامێرا بێت لەسەر بەشی پشتەوەی و دەبێتە ڕێگە خۆشکەر بۆ کردنەوەی بوارێکی نوێ لە جیهانی مۆبایلە زیرەکەکان.\nپێدەچێت سامسۆنگ ویستبێتی بۆ یەکەمجار شتێکی نوێ لە جیهانی مۆبایلە زیرەکەکان ئەنجام بدات بەبێ ئەوەی بۆ ماوەیەک لەسەر ڕێچکەیەک هەنگاو بنێ، بۆ نمونە شوێن ڕێچکەی سێ کامێرایی بکەوێت کە ماوەیەک لەمەوبەر لە A7 ئەنجامیدا.\nگالەکسی A9ی ٢٠١٨ ڕوونماکەی ٦.٣ ئینجە لە جۆری سوپەر ئەمۆلێد، پڕۆسێسەری سناپدراگۆنی ٦٦٠ی هەشت ناوکی لەسەرە کە تایبەتە بە مۆبایلە ئاست مامناوەندەکان. ڕامی ئەم مۆبایلە بە بژاردەی ٦ و ٨ گێگابایتە و بیرگەی ناوخۆیی ١٢٨ گێگابایتە بۆ هەردوو جۆری ڕامەکەی، و لە ڕێگەی بیرگەی ئێس دی دەتوانرێت تا ٥١٢ گێگابایت زیادبکرێت.\nسەرباری دیزاینێکی جوان و نزیک لە مۆبایلە ئاست بەرزەکانی سامسۆنگ، ئەم مۆبایلە پاتریەکی بەهێزی بە ٣٨٠٠ ملی ئەمپێر لەسەرە، کە پشتگیری لە بارگاوی بوونەوەی خێرا دەکات. هەروەک ئەم مۆبایلە پەنجە مۆر و کردنەوەی قوفڵی لەڕێگەی دەموچاو هەیە.\nلە ڕاستیدا، ئەوەی گرنگە لەم مۆبایلە و جێگەی بایەخە چوار کامێراکەی پشتەوەیەتی. چوار هاوێنەی لەسەر پشتن بەم شێوەیەی خوارەوە لەسەرەوە دەست پێدەکەین:\nلەسەرەوە هاوێنەیەکی فراوانی بە ڕوونی ٨ مێگاپێکسڵ هەیە بە کرانەوەی f/2.4.\nدووەم هاوێنە لەسەرەوە ١٠ مێگاپێکسڵە و توانای زوومی بە 2X هەیە.\nسێیەم هاوێنە کە سەرەکیەکەیە ٢٤ مێگاپێکسڵە و کرانەوەکەی f/1.7ـە، کە هەستەوەرێکی بەرزی لەسەرە بۆ ڕووناکی.\nچوارەم هاوێنە ٥ مێگاپێکسڵە و کاری جەخت واتە فۆکەسە و پێدانی جوانی و ڕەونەقییە بە وێنە بۆ گونجانی لەگەڵ وێنەی پۆرترەیت.\nشایەنی باسە، کامێرایەکی ٢٤ مێگاپێکسڵی لەسەر پێشەوەی هەیە بۆ گرتنی وێنەی قەشەنگی سێلفی و ئەمەش دەبێتە پێنجەم کامێرا لەسەر ئەم مۆبایلە.\nسەبارەت بە نرخی ئەم مۆبایلە، پێدەچێت بە بەراورد بە مۆبایلە ئاست مامناوەندەکان نرخی بەرزتر بێت، بەهۆی ئەوەی ئەم مۆبایلە هەندێک تایبەتمەندی بەرزترن لە چاو مۆبایلەکانی هەمان ئاست و نرخی نزیکەی ٦٩٠ دۆلار دەبێت.


کۆدی هەواڵ: 202\nڕێکەوتی بڵاوکردنەوە: 18:59 - 2020/11/24\nژمارەیێک لە میدیا ئەمریکییەکان وەک بلۆمبێرگ دەڵێن دەستنیشان کردنی ئانتۆنی بلینکەن بۆ وەزیری دەرەوەی ئەمریکا لە لایەن جۆبایدەنەوە یەکلا کراوەتەوە.\nیەک لەو بابەتانەی کە بەردەوام وەزارەتی دەرەوەی ئەمریکا سەرقاڵی بووە مەسەلەی کوردەکان و شێوەی مامەڵەکردنی ئەو وڵاتە لەگەڵ تورکیا لە سەر مەسەلەی کورد بووە.\nئانتۆنی بلینکەن وەک وەزیری نوێی دەرەوەی ئەمریکا لە سێ ساڵی ڕابردوودا هەڵوێستی زۆری لەبارەی کوردەکان وبەتایبەت لەبارەی کوردەکانی سووریا و پەکەکەوە بووە.\nبلینکەن ساڵی ڕابردوو لە دیمانەیێک لەگەڵ کەناڵی سی بی ئێسی ئەمریکا گوتبووی کشانەوەی ئەمریکا و دەست بەردان لە کوردی سووریا بۆ هێرش کردنی تورکیا هەڵەیێکی مەترسیدار بوو. ناوبراو جەختی کردۆتەوە کە دەست بەردان لە کوردی سووریا خەسارێکی قەرەبوونەکراو و قورسی لێکەوتەوە کە لە بیر ناکرێت چوونکە ژمارەیێکی زۆر هاووڵاتیی کورد ئاوارە بوون.\nناوبراو هەروەهاڵ لە وتارێکدا کە ساڵی 2017 و پێش ئوپەراسیۆنی هێزە کوردییەکانی سووریا لە ڕەقەی سەنتەری خەلافەتی داعش، لە ڕۆژنامەی نیۆیۆرک تایمز بڵاوی کردبووەوە داوای لە دەوڵەتی ترەمپ کردبوو هێزە کورڕدییەکانی سووریا بۆ هێرش کردن پڕچەک بکات. بەوەشەوە ناوبراو داوای لە ترەمپ کردبوو تەنها بۆ شەڕی داعش کوردەکان پڕچەک بکات و جەختیشی کردۆتەوە کە نابێت ئەو مەسەلەیە وا بکات کە پەکەکە دەستی بەو چەکانە بگات کە ئەمریکا بۆ شەڕی داعش بە کوردی سووریای دەدات.\nناوبراو پێشنیازی ئەوەشی کردبوو کە هاوکات لەگەڵ پشتگیری کردنی ئەمریکا لە کوردەکانی سووریا ئەو وڵاتە دووهێندە پشتگیریی تورکیاش بکات بۆ ڕووبەڕووبوونەوەی پەکەکە و یارمەتیی ئەنقەرە بدات کە سەرکردەکانی پەکەکە لە چیای قەندیل لە ناو بەرێت.\nناوبراو لە دیمانەکەیدا جەختیشی کردۆتەوە کە پێویستە هێزە ئەمریکییەکان بەردەوام بن لە پشتگیری کردنی کوردی سووریا و لە ناوچەی ژێردەسەڵاتی کوردەکان بمێننەوە بەڵام پێچەوانەی داواکارییەکەی دۆناڵد ترەمپ، هێزە ئەمریکییەکان نابێت کۆنتڕۆڵی کێڵگە نەوتییەکانیان بەدەستەوە بێت بەڵکوو پێویستە لە دەوروبەری کێڵگە نەوتییەکان جێگیر بکرێن و ئەو بیرە نەوتانە بکەنە کارتێک بۆ پێشخستنی مەبەست و بەرژەوەندیی خۆیان لە سووریا.


هۆشداری راگرتنی پشتگیرییەكانی سندوقی دراوی نێودەوڵەتی دەدرێت\nلیژنەی دارایی لە ئەنجومەنی نوێنەران، هۆشداری لە راگرتنی پشتگیرییەكانی سندوقی دراوی نێودەوڵەتی بۆ عێراق و دابەش نەكردنی موچەی دوو مانگی كۆتایی ئەم ساڵ دەدات.\nلە كۆنفڕاسێكی رۆژنامەوانی هاوبەشدا؛ ئەندامانی لیژنەی دارایی ئەنجومەنی نوێنەران، رایانگەیاند؛ ئەگەر تا كۆتایی ئەم مانگە بودجەی تەواوكاری نەگاتە ئەنجومەنی نوێنەران، سندوقی دراوی نێودەوڵەتی پشتگیرییەكانی بۆ عێراق رادەگرێت.\nئەم هۆشدارییەی ئەندامانی لیژنەی دارایی ئەنجومەنی نوێنەران، لە كاتێكدایە، تائێستا حكومەت هیچ هەنگاوێكی بۆ رەوانەكردنی بودجەی تەواوكاری ساڵی (2017) بۆ پەرلەمان نییە.\nهاوكات ئەندامانی لیژنەی دارایی، ئاشكرایانكرد؛ بەپێی رێككەوتنی نێوان عێراق و سندوقی دراوی نێودەوڵەتی، دەبێت حكومەت لە كاتی خۆیدا یاساكانی تایبەت بە بودجە رەوانەی پەرلەمان بكات و بەپێی یاساش بودجەی تەواوكاری دەبێت پێش هاتنی مانگی ئاب رەوانەی پەرلەمان بكرێت.\nئاماژە بەوەشدرا، لە حاڵەتی دواكەوتنی یاسای بودجەی تەواوكاری و راگرتنی هاوكارییەكانی سندوقی دراوی نێودەوڵەتی، چارەنووسی موچەی دوو مانگی كۆتایی ئەمساڵی موچەخۆران دەكەوێتە مەترسیەوە.\nجێی وتنە، پێشتر لیژنەی دارایی راگەیاندبوو، كە بودجەی تەرخانكراو بۆ موچە تەنها بەشی موچەی (10) دەكات و بۆ دابینكردنی موچە دوو مانگی كۆتایی ساڵ، دەبێت یاسای بودجەی تەواوكاری دابنرێت..\n 3080 جار بینراوه\n7/22/2017 10:11:59 AM


پیتی - ا\nئیبن صەلاحی شارەزووری: ناوی تقی الدین عسمان الکردی الشهرزوری . لەساڵی 557ک لەشرخان ی شارەزوور لەدایکبووە .پێشەوا بووە لەفیقهـ و فەرموودە دا و زانا بووە لە تەفسیر و ئوصول ونەحودا و پیاوێکی پارێزکار و زاهید بووە .بۆ خوێندن و وانە وتنەوە چەندین شار و شارۆکە گەڕاوە لەژیاندا . خاوەنی ئەو کتێبانەیە( طبقات فقهاء الشافعیه ، معرفة انواع الحدیث ، الامالی ، الفتاوی ، شرح الوسیط ، ادب المفتی والمستفی ، فوائد الرحلة )چەندی تریش . لەساڵی 643ک کۆچی دوای کردووە .\nئیبن مەلكا (باوكی جوڵەزانی) : ئیبن مەلكای بەغدادی (پزیشك و فەیلەسوف و سروشتناس)، دائەنرێ بەیەكەمین كەس كە باسی لە شێوەكانی جوڵە و پێناسەكردنیان و پۆلێنكردنیان كردووە. ئەم زانا گەورەیە لە بەصرە لەدایك بووە لە (480-560ك/ 1087-1165ز) لەپاشاندا هاتۆتە بەغدا و لەلایەن خەلیفەوە پشتیوانی لە كارەكانی كراوە و پێداویستی تاقیكردنەوەكانی بۆ ئامادەكراوە و هاوسەردەمی هەردوو خەلیفەی عەباسی (موقتەدی و موستەنسر) بووە. ئەم داهێنانەی ئەم زانایە بە چەندین سەدە لە پێش نیوتنەوە بووە. سەرچاوە/ ملكا عیقری من عباقرە العالم فی الفیزیا‌ء والطب: محمد عبدالخربوطلی\nئارنۆڵد توينبی: : ئارنۆڵد توینبی مێژوونووسێكی ئینگلیزییه. ئینگلیز به یه‌كێك له گه‌وره‌ترین مێژوونووسانی له‌قه‌ڵه‌م ده‌ده‌ن.\nئاجری:: پێشه‌وا ئه‌بووبه‌كر كوڕی موحه‌ممه‌د كوڕی حوسه‌ینی به‌غدادی. فه‌قیهی شافعی-په‌یڕه‌و و فه‌رمووده‌ناس. خاوه‌نی كتێبی (الشريعة). له ساڵی (٣٦٠ك) وه‌فاتی كردووه.\nئایدیۆلۆجی: : ideology، بیرۆکه، چه‌مکگه‌لێکی ڕێکخراو به‌تایبه‌ت سه‌باره‌ت به مرۆڤ یان تاك و تاقم و که‌لتوور؛ بیرۆکه‌گه‌ل و ئامانجگه‌لێك که به‌رنامه‌یه‌کی ڕامیاری-کۆمه‌ڵایه‌تی پێك بهینێت.\nئامینه:: دایكی پێغه‌مبه‌ره (صٍلی الله علیه وسلم). به‌ڕێزترینی ئافره‌تانی قوره‌یش بوو له پشت و نه‌سه‌ب و پایه‌دا. مامی وه‌هیبی كوڕی عه‌بدولمه‌ناف به‌خێوی كردووه و عه‌بدوڵڵای كوڕی عه‌بدولموته‌لیب هێناوێتی. له‌ویش پێغه‌مبه‌ری (صلی الله علیه وسلم) لێ بووه. له ساڵی (٥٧٦)ی ز مردووه، كه له‌و كاته‌دا پێغه‌مبه‌ر (صٍلی الله علیه وسلم) ته‌مه‌نی شه‌ش ساڵ بووه.\nاحمد بن حنبل:: پێشه‌وای شاره‌زاو حافزو موجته‌هید ئه‌حمه‌دی كوڕی موحه‌ممه‌دی كوڕی هیلاله، پاشكره‌كه‌ی ئه‌بو عبدالله‌ی شه‌یبانیه، پێشه‌وای ئه‌هلی سوننه‌ت و جه‌ماعه‌ته، یه‌كێكه له چوار پێشه‌واكه، له ساڵی (٢٤١) كۆچی وه‌فاتی كردووه ڕه‌حمه‌تی خوای لێبێ.\nابن عربي:: محی الدین باوكی عبدالله موحه‌ممه‌د كوڕی عه‌لی ناسراو به ئیبن عه‌ره‌بی تائیی ئه‌نده‌لووسیی، له‌و سۆفییه ڕۆژچووانه بوو كه باوه‌ڕیان به (وحدة الوجود) هه‌بووه، سۆفیه‌كان له‌باره‌یه‌وه ده‌ڵێن: شێخی هه‌ره‌گه‌وره‌و كبریتی سووره -الشیخ الأكبر و و الكبريت الأحمر-، له ساڵی (638)ك مردووه.\nابن عبد البر: : یوسف كوڕی عبدالله كوڕی محمد كوڕی عبدالبری نومه‌یری، باوكی عه‌مری قورطبی،پێشه‌وای عه‌للامه‌ی كارامه‌و شاره‌زاو وردكار، متمانه‌دار بوو، به دین بوو، خاوه‌نی سوننه‌ت و شوێنكه‌وته‌ی سوننه‌ت بوو، ڕه‌حمه‌تی خوای لێبێ له ساڵی (463)ك مردووه.\nابن عباس: : هاوه‌ڵی به‌ڕێز عبدالله كوڕی عه‌باس، ئامۆزای پێغه‌مبه‌ری خوا صلىالله علیه وسلم، حیبری ئه‌م ئومه‌ته‌یه، وه‌رگێڕو ته‌رجومانی قورئان، خوا لێی ڕازیبێ له ساڵی(68) كۆچی وه‌فاتی كردووه.


ئەسفەھان شاری پرد و ئه‌ستوون! - SAHAR KURDISH (Sorani)\nئەسفەھان شاری پرد و ئه‌ستوون!\nئەسفەھان یان ئەسپەھان شارێکی گەورە و ناودارە لە ناوەراستی ئێراندا. ئەم شارە ناوەندی شارستانی ئەسفەھانە. بە بڕوای زۆربەی نووسەرانی مێژووی ئێران ناوی ئەسفەھان لە سەردەمی ساسانییەکان و بەھۆی شوێنێکی لەشکەری بۆ گرد ھاتنی سپا و سان بوون، دانراوە.\nدیمەنە جوانەکانی ئەسفەھان :\nمزگەوتی شێخ لوتفوڵڵا لە شاکارە میعماری و کاشیکارییەکانی سەدەی یانزەهەمە و لە ماوەی 18ساڵ دا درووست کراوە. میحرابی مزگەوتی شێخ لوتفوڵڵا لە شاکارە بێ وێنەکانی هونەری میعمارییە و هەروەها یەکێک لە جوانترین میحرابەکانی ئیسفەهانە و لە چاو مزگەوتەکانی تری ئەم شارە جیاوازە.\nعیمارەت و بینای چل ستوون\nئەم بینایە لە نێوان باخ و کۆبینای کۆشکەکانی دەوڵەتخانەی سەفەویەکاندا چێ کراوە. ناوی چل ستوون بە هۆی وێنەی بیست ئەستوون کە لە ئاوی ئەستێرەکەی بەرامبەری دا دیارە وەرگیراوە.\nعیمارەتی چل ستوون\nمەیدانی نەقشی جیهان\nیەکێک لە جوانترین مەیدانەکانی جیهانە بە درێژایی نزیک بە 512 مەتر و پانتایی 160 مەتر کە لە دەوراندەوری دا 4 شوێنی مێژوویی هەڵکەوتووە.\nئەم کۆشکە لە شەش نهۆمدا ساز کراوە. هەر نهۆمێک بە شێوازی هونەری خۆی ڕازاوەتەوە.\nئەم پردە لە بەشی ڕۆژهەڵاتی ڕووباری زایەندەڕوودا هەڵکەوتووە و لە ئاسەوارەکانی سەردەمی سەفەوییەکانە\nسی و سێ پۆل (پرد)\nپردی مێژوویی ئەڵڵاوێردی خان کە بە سی و سێ پۆل بەناوبانگە لە سەر ڕووباری زایەندەڕوود و بە گوێرەی تەوەرەی چوارباخ ساز کراوە. درێژای ئەم پردە سێسەد مەترە و پانتاییەکەشی 14 مەتر دەبێ، ئەم پردە زۆر جوان و تایبەت چێ کراوە.\nمینار جونبان (مینارەی لەرزۆک)\nئەم شوێنە یەکێک لە ئاسەوارە مێژووییە بەناوبانگەکانی ئێرانە کە لە 5 کیلۆمەتری ڕۆژئاوای ئیسفەهاندا هەڵکەوتووە. یەکێک لە تایبەتمەندییەکانی ئەم بینایە ئەمەیە کە ئەگەر بێتوو یەکێک لە مینارەکان بلەرزێتەوە، مینارەی دووەم و هەموو بیناکەش دەلەرزێنەوە و بە جوانی ئەم لەرزینە دیار و ئاشکرایە.\nئەم شارە لە باری پیشەی دەستیشەوە بە یەکێک لە شارە گرینگەکانی ئێران دێتە ئەژمار کە زۆربەی پیشە دەسکردەکانی ئێران بریتی لە قەڵەم لێدان، خاتەم کاری، ترمە، میناکاری، کاشی کاری، مونەبەت کاری، قاڵی چنین، مسگەری و هتد لەوێدا بەرهەم دێت.\nMar 16, 2017 21:17 Asia/Tehran


پێویستیی پشتیوانی ناوچه‌یی و جیهانی له بزووتنه‌وه‌ی عادڵانه‌ی خه‌ڵكی كوردستانی سووریه | کۆمەڵە \nڕە‌وگە top » پێویستیی پشتیوانی ناوچه‌یی و جیهانی له بزووتنه‌وه‌ی عادڵانه‌ی خه‌ڵكی كوردستانی سووریه\nئه‌رته‌شی توركییه هێزه‌كانی له سنووری كوردستانی سووریه جێگیر كردووه و ئارایشی جه‌نگییان ده‌رخه‌ری ئه‌وه‌یه كه به‌م زووانه هێرش ده‌كه‌نه ناوچه‌كانی ژێر كونترۆڵی هێزه‌كانی سووریه‌ی دێمۆكراتیك. له ماوه‌ی ڕۆژانی ڕابردوودا، ڕه‌جه‌ب ته‌یب ئه‌ردۆغان چه‌ندین جار ئاماژه‌ی به‌م هێرشه كردووه. هاوكات هێزه‌كانی ئه‌رته‌شی ئه‌مریكاش له‌و ناوچه‌یه پاشه‌كشه‌یان كردووه تا ڕێگا بۆ هێرشی ئه‌رته‌شی توركییه بكرێته‌وه.\nئه‌ردۆغان ده‌ڵێ كه ئامانجی له‌م هێرشه پێكهێنانی ناوچه‌یه‌كی ئارامه له نێوان سووریه و توركییه دا، تا به قسه‌ی خۆی، ئه‌منیه‌تی توركییه بپارێزێت! ئه‌مه‌ش له حاڵێكدایه كه ده‌وڵه‌تی توركییه له ماوه‌ی ساڵانی ڕابردوودا، هۆكاری سه‌ره‌كیی شه‌ڕنانه‌وه و نائه‌منی بووه له‌م ناوچه‌یه و له هه‌موو شوێنه‌كانی دیكه‌ی سووریه. هه‌زاران كه‌س له خۆبه‌خشانی داعشی له زۆربه‌ی شوێنه‌كانی جیهانه‌وه له ڕێگه‌ی توركییه‌وه و ئیمكاناتێك كه ئه‌م ده‌وڵه‌ته بۆی دابین ده‌كردن، واردی سووریه بوون و ده‌هاتنه ناو ڕێزه‌كانی داعش. له لایه‌كی دیكه‌شه‌وه نه‌وتی ناوچه‌كانی ژێر كۆنترۆڵی داعش له لایه‌ن توركییه‌وه ده‌فرۆشرا. هه‌روه‌ها چه‌ند گرووپێكی ئیسلامی و توند ئاژۆی دیكه، ڕاسته‌وخۆ له لایه‌ن توركییه‌وه پشتیوانیان لێده‌كرا و هه‌روا لێیان ده‌كرێ. به‌ڵام به پێچه‌وانه‌وه، هه‌تا ئێستا له لایه‌ن بزووتنه‌وه‌ی ڕۆژئاواوه چكۆله‌ترین مه‌ترسی هاوشێوه‌ی ئه‌و شته‌ی كه ئه‌ردۆغان ئیدعای ده‌كات، ڕووبه‌ڕووی توركییه نه‌بووه‌ته‌وه. كه‌وابوو هۆكاری هه‌ڕه‌شه نیزامییه‌كانی ده‌وڵه‌تی توركییه، كه به هێرش بۆ سه‌ر كانتۆنی عه‌فرین و داگیر كردنی ئه‌و ناوچه‌یه، ده‌ستیپێكرد و ئێستاش ئه‌و مه‌ترسیه له‌سه‌ر كانتۆنه‌كانی دیكه‌یه، ده‌بێ له شوێنێكی دیكه لێی بگه‌ڕێین. له ڕاستیدا دوو هۆكاری سه‌ره‌كی بۆ ئه‌و سیاسه‌ته داگیركارانه‌یه‌ی ده‌وڵه‌تی ئه‌ردۆغان ده‌كرێ له‌به‌ر چاو بگیرێت:\nیه‌كه‌م، بێ ئاكام مانه‌وه‌ی یه‌ك له دوای یه‌كی سیاسه‌ته‌كانی ده‌وڵه‌تی ئه‌ردۆغان له ماوه‌ی ساڵانی ڕابردوودا.\nسیاسه‌ته‌كانی ئه‌ردۆغان یه‌ك له دوای یه‌ك له سووریه شكستیان هێنا. ئاواتی نه‌زانانه‌ی ئه‌ردۆغان بۆ به‌ده‌سته‌وه گرتنی ڕێبه‌ری جیهانی ئیسلام و زیندوو كردنه‌وه‌ی ئیمپراتووری عوسمانی له ناوچه‌كه‌دا، وه‌ك بڵقێك ته‌قیه‌وه. پشتیوانی له ڕه‌وته ئیسلامیه‌كانی وه‌ك داعش و ئه‌لنۆسره و ئه‌حرای شام و …، شكستی ئه‌و گرووپانه و ڕسوایی جیهانی ئه‌ردۆغان و ڕژیمه‌كه‌ی به‌دوای خۆیدا هێنا. كه‌ڵك وه‌رگرتنی له كارتی په‌نابه‌رانیش نه‌یتوانی سیاسه‌تی ده‌وڵه‌تانی ئۆرووپایی سه‌باره‌ت به وه‌رگرتنی توركییه وه‌ك ئه‌ندامێكی یه‌كیه‌تیی ئۆرووپا، بگۆڕێت. قه‌یرانی ئابووری توركییه توندتر و قووڵتر بووه. سه‌ره‌ڕای ئه‌مانه، له هه‌ڵبژاردنه‌كانی شاره‌دار و ئه‌نجۆمه‌نی شاره‌كان ده‌ركه‌وت كه بیروڕای گشتییش ڕۆژ له دوای ڕۆژ زیاتر له ئه‌ردۆغان و پارته‌كه‌ی هه‌ڵده‌گه‌ڕێنه‌وه. ده‌ست تێوه‌ردانی نیزامی و هه‌ڕه‌شه‌ی شه‌ڕ له دژی بزووتنه‌وه‌ی خه‌ڵكی ڕۆژئاوا، له زومره‌ی ئه‌و هه‌وڵانه‌یه كه بۆ داپۆشینی ناكامی و وه‌دواخستنی سه‌رئه‌نجامه حه‌تمیه‌كانی دژبه ده‌سه‌ڵاتی ئه‌ردۆغان و حیزبه‌كه‌ی، كه‌وتووه‌ته گه‌ڕ.\nدووهه‌م، ئه‌زموونی به‌ڕێوه‌به‌ری و ئیداره‌ی دیمۆكراتیكی ئه‌م ناوچه‌یه له سووریه به هیمه‌تی ژنان و پیاوانێك كه بڕیاریان دابوو به‌سه‌ر چاره‌نووسی خۆیاندا زاڵ بن، بۆ ده‌وڵه‌تی توركییه ته‌حه‌مول ناكرێت. ئه‌وان به‌و په‌ڕی بوێری و گیانبازیه‌وه، هێزێكی وه‌ك داعشیان شكست دا و ناوچه ئازادكراوه‌كانیان له چاو باقی ناوچه وێران و نیوه وێرانه‌كانی دیكه‌ی سووریه، كرد به ناوه‌ندێكی ئارام بۆ خه‌ڵك. ئه‌م ئه‌زموونه و ناوبانگه جیهانیه‌كه‌ی كه سه‌رچاوه‌گرتوو له عه‌زمی ژنان و پیاوانی كوردستانی سووریه بوو، به‌رده‌وام چه‌قڵی چاوی ئه‌ردۆغان بووه.\nبه‌ڵام ئه‌گه‌ر ئه‌مڕۆ ده‌وڵه‌تی ئه‌مریكا پشتی بزووتنه‌وه‌ی ڕۆژئاوا خاڵی ده‌كات و ڕێگه بۆ هاتنی ئه‌رته‌شی توركییه بۆ ناوچه‌كانی ژێر كونترۆڵی ئه‌م بزووتنه‌وه‌یه ده‌كاته‌وه، به هیچ شێوه‌یه‌ك ڕووداوێكی چاوه‌ڕوان نه‌كراو و له‌ناكاو نییه. ئێمه به‌رده‌وام وتوومانه كه ده‌وڵه‌تی ئه‌مریكا و به‌رژه‌وه‌ندی جه‌ماوه‌رێك كه بۆ ئازادی و زاڵ بوون به‌سه‌ر چاره‌نووسیاندا شه‌ڕ ده‌كه‌ن، نه له كوردستانی سووریه و نه له هیچ شوێنێكی دونیا یه‌كسان نییه. ئه‌گه‌ر ڕێگای هێزێك وه‌ك ئه‌رته‌شی ئه‌مریكا به هه‌ر هۆكارێك بۆ ئه‌و ناوچه‌یه كراوه‌ته‌وه و خواستێكی هاوبه‌ش ئه‌م دوو هێزه‌ی به شێوه‌ی كاتی خستووه‌ته یه‌ك به‌ره‌وه، پێویسته جه‌ماوه‌ری خه‌ڵك بۆ ڕووبه‌ڕوو بوونه‌وه له‌گه‌ڵ عاقیبه‌تی داهاتووی وه‌ها یه‌كگرتووییه‌ك ئاشنا و ئاماده بكرێت. ئاشنا كردن به‌و مانایه‌یه كه خه‌ڵك به‌رده‌وام بزانن كه بۆ پاراستنی ده‌ستكه‌وته‌كانیان، ته‌نیا ده‌توانن به هێزی خۆیان و پشتیوانه ئازادیخوازه‌كان و خه‌ڵكی هاوچاره‌نووسیان له ناوچه‌كه و جیهان، پشت ببه‌ستن. و ئاماده‌بوویش به مانای خوڵقاندنی باروودۆخێكه كه خه‌ڵك هۆگری ده‌سكه‌وته‌كانیان بن و بۆ پاراستنی به هه‌موو هێزیانه‌وه بێنه مه‌یدان. كه‌وابوو، له پاڵ مه‌ترسی وه‌ك ده‌ست تێكه‌ڵیی ده‌وڵه‌تانی توركیه و ئه‌مریكا له دژی بزووتنه‌وه‌ی ڕۆژئاوا، یه‌كێكی دیكه له مه‌ترسیه بنه‌ڕه‌تیه‌كان، بێ ئاكام مانه‌وه‌ی ئه‌م بزووتنه‌وه‌یه‌یه له شكڵ دان به پێكهاته‌یه‌كی سیاسی و ئیداری كه بتوانێت به‌شداربوونی خه‌ڵك له ئیداره و دیاری كردنی چاره‌نووسی سیاسی خۆیان ده‌سته‌به‌ر كات. ڕه‌چاو كردنی مێتۆدی نادێمۆكراتیك له‌سه‌ره‌وه‌ی دامه‌زراوه‌ی هه‌ڵبژێردراوی خه‌ڵك، به‌رته‌سك كردنه‌وه‌ی ئازادی سیاسی، گه‌نده‌ڵی ماڵی و ئیداری، هه‌وڵ نه‌دان بۆ باشتر كردنی باروودۆخی ژیانی زۆرینه‌ی خه‌ڵك و له یه‌ك كه‌لامدا بێگانه بوونی خه‌ڵك له‌گه‌ڵ پێكهاته‌ی ده‌سه‌ڵات، له زۆمره‌ی ئه‌و مه‌ترسیانه‌یه. له ڕاستیدا بێگانه بوونی خه‌ڵك له‌گه‌ڵ هێزی ده‌سه‌ڵاتدار، خۆڕاگریان له به‌رامبه‌ر مه‌ترسیی ده‌ره‌كی لێده‌ستێنێته‌وه.\nله باروودۆخێكدا كه سیاسه‌ته‌كانی ئه‌مریكا و توركییه و هاوپه‌یمانانی، ده‌سكه‌وته‌كانی بزووتنه‌وه‌ی كوردستانی سووریه‌ی خستووه‌ته ژێر مه‌ترسیه‌وه، له باروودۆخێكدا كه هه‌موو ده‌وڵه‌تانی ناوچه‌كه و له‌وانه كۆماری ئیسلامی و ڕژیمی به‌شار ئه‌سه‌د، به شێوه‌ی هاوئاهه‌نگ و به‌كرده‌وه به نیازن نوێنه‌رانی ئه‌م بزووتنه‌وه‌یه ته‌نانه‌ت له به‌شدار بوونیان له داڕشتنی یاسای بنه‌ڕه‌تی داهاتووی سووریه له كۆنفڕانسی ژنۆ بێبه‌ری كه‌ن، له باروودۆخێكدا كه ده‌وڵه‌تی توركیه به بیانووی پێكهێنانی ناوچه‌ی ئارام به خه‌ڵكی ناوچه‌كه چنگ و ددانه‌كانی خۆی نیشان ده‌دات و به‌رده‌وام هه‌ڕه‌شه‌یان لێده‌كات، پێویسته بزووتنه‌وه‌ی پشتیوانی ناوچه‌یی و جیهانی له بزووتنه‌وه‌ی عادڵانه‌ی خه‌ڵكی كوردستانی سووریه، به‌هه‌موو تواناوه درێژه‌ی بێت و به‌هێز بكرێت.\n« بێبه‌ری كردنی ئۆمیدی شامحه‌ممه‌دی له مافی مه‌ره‌خه‌سی\nگیان له‌ده‌ستدان و برینداربوونی ٤١ كرێكار له شاره جۆراوجۆره‌كان »


<< < دەرچوون 7 > >>\n١ یەزدان بە موسای فەرموو: «بڕوانە، تۆم وەک خودای فیرعەون لێکردووە و هارونی براشت وەک پێغەمبەری تۆ دەبێت. ٢ تۆ دەدوێیت بە هەموو ئەوەی فەرمانت پێ دەکەم، هارونی براشت لەگەڵ فیرعەون دەدوێت بۆ ئەوەی ڕێگا بە نەوەی ئیسرائیل بدات خاکەکەی بەجێبهێڵن. ٣ بەڵام من دڵی فیرعەون ڕەق دەکەم و نیشانە و پەرجووەکانم زیاتر دەکەم لە خاکی میسر. ٤ فیرعەون گوێتان لێ ناگرێت، منیش دەستم دەخەمە سەر میسر، لەشکرەکانیشم کە نەوەی ئیسرائیلی گەلەکەمن بە چەند حوکمێکی دادپەروەرانەی مەزن لە خاکی میسر دەردەهێنم. ٥ ئیتر میسرییەکانیش دەزانن کە من یەزدانم، کاتێک دەست بۆ میسر درێژ دەکەم و نەوەی ئیسرائیل لەنێویان دەردەهێنم.»\n٦ موسا و هارونیش هەروەک یەزدان فەرمانی پێ کردبوون، ئاوایان کرد. ٧ موسا تەمەنی هەشتا ساڵ بوو، هارونیش هەشتا و سێ ساڵ بوو، کاتێک لەگەڵ فیرعەون قسەیان کرد.\n٨ یەزدان بە موسا و هارونی فەرموو: ٩ «کاتێک فیرعەون لەگەڵتان دەدوێت و دەڵێت: ”پەرجوو بکەن،“ تۆ بە هارون دەڵێیت: ”گۆچانەکەت لە دەستت بگرە و فڕێیبدە پێش فیرعەون،“ ئیتر دەبێتە مارێکی شاخدار.»\n١٠ ئیتر موسا و هارون هاتنە لای فیرعەون، چۆن یەزدان فەرمانی پێ کردبوون ئاوایان کرد، هارون گۆچانەکەی فڕێدایە بەردەم فیرعەون و خزمەتکاران، بووە مارێکی شاخدار. ١١ فیرعەونیش بانگی دانایان و سیحربازانی کرد، ئیتر جادووگەرانی میسریش بە ئەفسونەکانیان هەمان شتیان کرد. ١٢ هەریەکە گۆچانی خۆی فڕێدا و گۆچانەکانیان بوونە ماری شاخدار، بەڵام گۆچانەکەی هارون گۆچانەکانی ئەوانی هەڵلووشی. ١٣ ئیتر فیرعەون دڵی ڕەق بوو و گوێی لێ نەگرتن، هەروەک یەزدان فەرمووی.\n١٤ دواتر یەزدان بە موسای فەرموو: «دڵی فیرعەون ڕەقە، ڕازی نییە ڕێ بە گەلەکە بدات. ١٥ بەیانی بڕۆ لای فیرعەون، ئەو دەچێتە لای ئاوەکە، لە کەناری نیل بۆی ڕاوەستە و ئەو گۆچانەش کە بووە ماری شاخدار لە دەستت بگرە. ١٦ پێی دەڵێیت: ”یەزدانی پەروەردگاری عیبرانییەکان منی بۆ لای تۆ نارد و فەرمووی، ڕێ بە گەلەکەم بدە با بڕۆن و لە چۆڵەوانی بمپەرستن، بەڵام هەتا ئێستا گوێ ناگریت. ١٧ یەزدان ئەمە دەفەرموێت: بەمە دەزانیت کە من یەزدانم، ئەوەتا من بەو گۆچانەی بە دەستمەوەیە لە ئاوی نیل دەدەم و دەیگۆڕێت بۆ خوێن. ١٨ ئەو ماسیانەش کە لەناو نیلن دەمرن و نیل بۆگەن دەبێت، میسرییەکان قێزیان دەبێتەوە لە ئاوی نیل بخۆنەوە.“»\n١٩ یەزدان بە موسای فەرموو: «بە هارون بڵێ: ”گۆچانەکەت لە دەست بگرە و دەستت بۆ سەر ئاوی میسرییەکان درێژ بکە، بۆ سەر جۆگە و نۆکەند و گۆماو و هەموو حەوزەکانیان“ بۆ ئەوەی ببنە خوێن. ئیتر خوێن لە هەموو خاکی میسر دەبێت، تەنانەت لە سەتڵی دارین و لە گۆزەی بەردین.»\n٢٠ موسا و هارونیش ئاوایان کرد، وەک ئەوەی یەزدان فەرمانی پێ کردن. گۆچانەکەی بەرزکردەوە و ئاوی نیلی گۆڕی، لەبەرچاوی فیرعەون و خزمەتکارەکانی. هەموو ئاوی نیل گۆڕا و بوو بە خوێن. ٢١ ماسییەکانی ناو نیلیش مردن و نیل بۆگەن بوو، میسرییەکانیش نەیانتوانی لە ئاوی نیل بخۆنەوە، خوێنیش هەموو خاکی میسری گرتەوە.\n٢٢ جادووگەرە میسرییەکانیش بە ئەفسونەکانیان هەمان شتیان کرد، دڵی فیرعەونیش ڕەق بوو و گوێی لە موسا و هارون نەگرت، هەروەک یەزدان فەرمووی. ٢٣ ئینجا فیرعەون ڕووی وەرگێڕا و چووەوە ماڵەکەی خۆی و ئەمەی لە دڵ نەگرت. ٢٤ هەموو میسرییەکانیش دەوروبەری نیلیان هەڵدڕی بۆ ئاو هەتا بیخۆنەوە، چونکە نەیانتوانی لە ئاوی نیل بخۆنەوە.\n٢٥ حەوت ڕۆژ تەواو بوو دوای ئەوەی یەزدان ئاوی نیلی گۆڕی.


پەیامی هاودەردی بەڕێز لویس ئایالا، سکرتێری ڕێکخراوی ئینتێرناسیۆناڵی سویسیالیست، بە بۆنەی ئێعدامی مەنسوور ئاروەند، – Giareng\nپەیامی هاودەردی بەڕێز لویس ئایالا، سکرتێری ڕێکخراوی ئینتێرناسیۆناڵی سویسیالیست، بە بۆنەی ئێعدامی مەنسوور ئاروەند،\nلە سێ شه‌ممه - 16 06 2015\nپەیامی هاودەردی بەڕێز لویس ئایالا، سکرتێری ڕێکخراوی ئینتێرناسیۆناڵی سویسیالیست، بە بۆنەی ئێعدامی مەنسوور ئاروەند، بۆ سکرتێری گشتی حدک\nهەڤاڵی هێژا، دۆستی خۆشەویست!\nئێمە بە داخ و پەژارەیەکی زۆرەوە هەواڵی لە سێدارە دانی مەنسور ئاروەند، زیندانیی سیاسیی و چالاکی حدک، لە رۆژی یەکشەممە ١٤ی مانگی ژووئەن، دوای پشتراست کرانەوەی حوکمی لە سێدارەدانی لە لایەن دادگای باڵای ئێرانمان پێ گەیشت.\nمن ئێوە لە هاوپشتیی ئەنتێرناسیۆنال سوسیالیست لە بەرامبەر ناداد پەروەرییەکی وەها دا دڵنیا دەکەمەوە. ئێمە لە تەنیشت ئێوە و گشت ئەو کەسانەی وەک مەنسور ئاروەندین کە لە ئێران هەموو هەوڵ و توانایان بۆ دەستەبەر کردنی ئازادی و مافەکانیان خستۆتە گەڕ.\nتکایە پرسە و سەرخۆشیی بێ خەوشی ئێمە بە بنەماڵە، دۆستان و هەڤاڵانی مەنسور لەم ساتەوەختە رەشە دا بگەیەنە. یاد و ناوی مەنسور نامرێ و دەبێتە هاندەری خەڵکی تر بۆ خەبات بۆ دێموکراسی و رێز بۆ مافەکانی مرۆڤ و ئازادییە بنەڕەتییەکان.\nلەگەڵ رێزی برایانە\n١٦ی ژووئەنی ٢٠١٥\nبۆ مەنسووری ئاروەندی شەهید. ئاشق\nئاگادارییەک لە لایەن کۆمیتەی دانمارکی ح د ک و بنەماڵەی شەهید مەنسور ئاروەند


ویکیپیدیا:وتارە ھەڵبژێردراوەکان/مێزی زانیاری - ویکیپیدیا، ئینسایکڵۆپیدیای ئازاد\nویکیپیدیا:وتارە ھەڵبژێردراوەکان/مێزی زانیاری\nبەخێربێیت بۆ مێزی زانیاری وتارە ھەڵبژێردراوەکان\nئەم پەڕەیە تایبەتە بە پرسیارکردن لەسەر ئەو وتارانەی کە پاڵاوتووتە ببێت بە ھەڵبژێردراو، یان ئەوانەی بەسەریان دەچیتەوە\nبۆ زانیاری دەربارەی پڕۆسەی وتاری ھەڵبژێردراو سەیری پەڕەی پاڵاوتن بکە\nبۆ پێشنیازکردنی گۆڕین یان زیادکردن بۆ سیاسەتەکانی وتاری ھەڵبژێردراو پەڕەی وتووێژی سیاسەتەکانی وتاری ھەڵبژێردراو ببینە\nسەیری پرسیارە دووپاتکراوەکان بکە و بیان خوێنەوە.\nبە ئەرشیڤی وتارە ھەڵبژێردراوەکاندا بگەڕێ\nئەگەر ناتوانیت وەڵامێک بەدەست بێنیت، کرتە لێرە بکە بۆ پرسیارێکی نوێ.\nئەم سندووقەی خوارەوە لە چەند بەکارھێنەرێک پێکھاتووە کە خۆبەخشانە خۆیان ھەڵبژاردووە بۆ پەرەپێدان بەو وتارانەی کە کاندید کراون ببن بە ھەڵبژێردراو. باشتر وایە کە پەرەپێدەرە نوێکان پەیوەندی ببەستن لەگەڵ یەکێک لە پەرەپێدەرە پێشکەوتووەکان کە لە سندوقەکەی خوارەوەدا ھەن لەسەر پەڕەی لێدوانەکەیان بۆ یارمەتی و ئامۆژگاری لەسەر چۆنێتی تێگەیشتن لە پڕۆسەی پاڵاوتنی وتارە ھەڵبژێردراوەکان، تێگەیشتن لە سیاسەتەکانی وتاری ھەڵبژێردراو، لەگەڵ بەرھەمھێنانی بەسەرداچوونەوە و پەرەپێدانێکی ناوازە. ھەموو پەرەپێدەرە نوێکان بەخێرھاتن دەکەین.\nپەرەپێدەرەکان زۆرجار ئارەزوو دەکەن کە پەرە بە وتارێک بدەن کە لە مەودای سەرنجەکانی خۆیاندا بێت. لەوانەشە توانایەکی باشتریان ھەبێت لەسەر بابەتێکی دیاریکراو وەک لەوانی تر. ئەوان ڕەنگە ئاماژەیان بە سەرنجەکانیان دابێت دوای ناوەکانیان. ئەگەر ئارەزوو دەکەیت کە ببیت بە پەرەپێدەرێک و وتارەکان باشتر بکەیت تاکو چانسی ھەڵبژاردنیان بەرزتر بێت، خۆت بۆ پێڕستەکە زیاد بکە. دەمەوێت ببم بە ئەندام\nÉpine (لێدوان · بەشدارییەکان): من زیاتر حەز بە پەرەپێدان بە وتارە مۆسیقیی و ھونەرییەکان دەکەم. لە ئێستادا چەند وتارێکم گەیاندۆتە ئاستی ھەڵبژێردراو و باش، لەوانە لودڤیگ ڤان بێتھۆڤن و ئەیمی لی و، ھتد. بۆ بینینی وتارەکان سەیری پەڕەی تایبەتیم بکە.\nAram (لێدوان · بەشدارییەکان): من بەسەرداچوونەوە بۆ ھەر وتارێک دەکەم بێ جیاوازی. لە ئێستادا ھیچ وتارێکم نەگەیاندووەتە ئاستی وتاری ھەڵبژێردراو.\nساکاتا گینتۆکی (لێدوان · بەشدارییەکان): من بە گشتی گرنگی بە بوارەکانی ڕاگەیاندن دەدەم.\n-Haryad (لێدوان · بەشدارییەکان): من پێداچوونەوە بە ھەر وتارێک دەکەم، بۆ ئەوەی ببێت بە ھەڵبژێردراو.\nKushared (لێدوان · بەشدارییەکان): بەردەوامم لە درووستکردن و پەرەپێدانی وتارەکان بۆ گەیشتنیان بە وتاری هەڵبژێردراو، تا ئێستا زیاتر لە وتارە ژیاننامەییەکان چالاکیم هەبووە\nوەرگیراو لە «https://ckb.wikipedia.org/w/index.php?title=ویکیپیدیا:وتارە_ھەڵبژێردراوەکان/مێزی_زانیاری&oldid=541707»\nئەم پەڕەیە دواجار لە ١٢:٤٣ی ١١ی ئەیلوولی ٢٠١٧ نوێ کراوەتەوە.


ماڵپەڕ تاوەکو چ ئاستێک پارێزراو دەبێت؟\nته‌له‌ریک كار بۆ پاراستن و پارێزگاریی كردنی بڵاوكراوه‌كان و ئه‌رشیفی ماڵپه‌ڕ‌كان ده‌كات، به‌وه‌ی كه هه‌میشه له‌به‌رگیراوه‌ی (backup) بنه‌ڕه‌ت ده‌كات و، نوێترین ته‌كنیكی پارێزگاریی كردن به‌كارده‌هێنێت له کاتی پێشکەش کردنی ڕاژه‌كانیدا.\nكۆد و به‌رنامه‌داڕێژراوه‌كان له‌سه‌ر بنه‌مای نوێترین پێوانه‌یی (standard) چێ ده‌كرێن، بۆیه هیچ مه‌ترسییه‌ك نایه‌ته ڕێگه. گشت کۆد و سەرچاوەکان مافی کەسی بەسەرەوە نییە و خۆی بەرپرسیارە لە ڕێ و شوێنی پاراستنی بەرهەمەکانی، هەموو کۆدێکی دەرەکی بە مۆڵەتەوە دادەنێت و ته‌له‌ریک بەڵێن دەدات کە ٩٩%دا هەرێنەکراوەکانی ماڵپەڕەکان ئاسایش بن و تێکنەشکێن.\nچ سیستمێک بەکار دێت لە دروستکردنی پڕۆژەکانماندا؟\nکۆمپانیای تەلەریک لەدروستکردنی پڕۆژەکانی (وێب سایت، داتابەیس) پشت دەبەستێت بە سیستمەکانی ASP.Net و C# و SQL Server کەبەهێزترین و پارێزراوترینن لە ئێستادا لەڕووی سکیوریتی و تواناوە، بەڵام بەپێی پێویستی و داواکاری کڕیار دەکرێت سیستمی تر بەکاربهێنرێت بۆ پڕؤژەکان.\nرێگاکانی پەیوەندیکردن بە کۆمپانیای تەلەریک\nدەتوانن بەم رێگایانەی خوارەوە پەیوەندیمان لەگەڵ بگرن:\n- ئۆفیسی سه‌ره‌کی کۆمپانیا، ناونیشان: سلێمانی - شه‌قامی بازنه‌یی مه‌لیک مه‌حمود -\nته‌لاری فیرده‌وس - به‌رامبه‌ر گوندی ئه‌ڵمانی - نهۆمی ٢ - شوقه‌ی ٢.\n- ژ. مۆبایل:\nبه چ رێگایه‌ک ده‌توانم پاره بده‌م؟\nبه‌م رێگایانه ده‌توانن پاره بده‌ن:\n١. ئۆفیسی سه‌ره‌کی کۆمپانیا، ناونیشان: سلێمانی - شه‌قامی بازنه‌یی مه‌لیک مه‌حمود - ته‌لاری فیرده‌وس - به‌رامبه‌ر گوندی ئه‌ڵمانی - نهۆمی ٢ - شوقه‌ی ٢.\n٢. به‌رێگای ویسترن یونیه‌ن (Western Union) بۆ ئه‌م ناونیشانه: Aras Hassan - Iraq - Sulaimany.\n٣. به‌ڕێگای په‌یپاڵ (Paypal) بۆ ئه‌م ئیمه‌یڵه: [email protected]\nماوه‌ی ته‌واوبوونی هه‌ر پڕۆژه‌یه‌ک چه‌نده؟\nماوه‌ی ته‌واو بوونی هه‌ر پڕۆژه‌یه‌کی (ماڵپه‌ڕ، داتابه‌یس، به‌كاربه‌ری مۆبایل) ئاسایی له‌نێوان ٢ هه‌فته بۆ ٤ هه‌فته‌دایه، به‌ڵام به‌پێی قه‌باره و داواکاری زۆرتر ماوه‌که‌ی زیاتر ده‌بێت.\nنرخی پڕۆژه‌کان چۆن دیاری ده‌کرێت؟\nکۆمپانیای ته‌له‌ریک نرخی پڕۆژه‌کان به‌پێی داواکاری کڕیار دیاری ده‌کات واته نرخه‌کان دیاریکراون نین به‌ڵکو به‌پێی قه‌باره‌ی کاره‌کان نرخه‌کان گۆڕانکاریان به‌سه‌ردا دێت.


لە کاتی درۆدا جەستەی مرۆڤ چی لێ دێت؟؟ : چاوی گەل\nلە کاتی درۆدا جەستەی مرۆڤ چی لێ دێت؟؟\nنوسەر : chawigal لەبەرواری : نیسان - 3 - 2017\nتوێژینەوەیەكی نوێ دەریخستوە، كە لەكاتی درۆكردندا پلەی گەرمیی لوت و ماسولكەی گۆشەی ناوەوەی چاو بەرزدەبێتەوە.\nتوێژەرانی زانكۆی گەرناتەی ئیسپانی بۆیان دەركەوتوە كە لەكاتی ئەنجامدانی ئەركێكی ئەقڵی، وەكو جێبەجێكردنی ئەركێكی قورس یان ئەنجامدانی چاوپێكەوتنێك، ئەوكات پلەی گرمی روخسار دەگۆڕێت.\nتوێژینەوەكە ئاماژەیان بەوەش داوە لەكاتی درۆكردن لە دەربڕینی هەستەكاندا گەرمیی لوت بەرزدەبێتەوە، كاتێك بەشێكی مێشك بە ناوی توێژاڵی دورخراوەی مێشك چالاك دەبێت، ئەو بەشەش لە ئاگاداربون و رێكخستنی گەرمیی لەشدا بەشدارە.\nبە وتەی زاناكان پەیوەندییەكی بەهێزی پێچەوانە لەنێوان ئەو توێژاڵە و پلەی گەرمیی لەشدا بوونی هەیە، چونكە تا ئەو توێژاڵە هاوكات لەگەڵ زیادبونی هەستەكاندا چالاكتر بێت، گۆڕانكاریی لە گەرمیی لەشدا كەمتر دەبێت و پێچەوانەكەشی راستە.


سوور - Howling Pixel\nسوور یان سۆر یەکێکە لە سێ ڕەنگە سەرەتاییەکانی رووناکیی بینراو (سوور، سەوز، شین RGB). درێژایی شەپۆلەکانی ڕەنگی سوور دەکاتە ٧٦٠-٦٢٥ نانۆمەتر.\nسایکۆلۆژیای ڕەنگی سوور\nسور: نیشانەی هەڵچوونی سۆزو عاتیفەیە، ڕەنگی سور بەبزوێنەرو جوڵێنەری ترپەی دڵ‌و نەفەس‌و، هەروەها عیشق هەژمار دەكرێت، كەسێك كە پۆشاكی سور دەپۆشێت، دەیەوێت خۆی وەك كەسێكی بەئیرادەو باوەڕبەخۆ نیشان بدات‌و سەرنجی چواردەور بەلای خۆیدا ڕابكێشێت، هەرچەندە ڕەنگی سور هاریكاری هیچ كەس ناكات بۆهاتنەوە یادی بیەوەریەكانی. ئامارەكان دەریانخستووە لەزۆر جێگەو، وڵاتدا گرۆپە دزەكان ئۆتۆمبیلی سوریان پێیە.\nسایکۆلۆژیای ڕه‌نگ، کاریگه‌ری ڕه‌نگه‌کان له‌سه‌ر مێشک – په‌رچڤه‌ی: سمیه ساعی – وه‌رگێڕانی: عومه‌ر هه‌ڵه‌بجه‌یی\nبۆڵقامیش گوندێکە، کەوتووەتە ناحیەی ئاغجەلەر، قەزای چەمچەماڵ، پارێزگای سلێمانی، باشووری کوردستان..\nتۆپی پێ یان تۆپانێ (بە ئینگلیزی:football) گرنگترین وەرزشی جیھانی نوێیە ، دوو یانە لە یەک یاری بەشدارن ھەریەکەکیشیان بە مەبەستی بردنەوە دەیانەوێ گۆڵ لە یانەی بەرامبەریان تۆمار بکەن وە ئەو یانەیەی زۆرترین گۆڵ تۆمار دەکات، دەبێت بە براوەی یاری لەم یارییەدا ھەر تیپێک لەناو یاریگا لە ١١ یاریزان پێکدێت .\nخوێن (بە ئینگلیزی: Blood) بەستەرە شانەیەکی شلە کە لە ناو لولەخوێنیەکانی لەشی مرۆڤدا بە ھۆی کاریگەری پۆمپی دڵەوە دەگەڕێت. ئەرکی سەرەکی ئەم تەوشە ئەوەیە کە ئۆکسجین کە سووتەمەنی ڕەسەنی خانەکانە، بە دەستیان بگەیێنێت و دووەم ئۆکسیدی کاربۆن کە پاشەڕۆی ئەم مێتابۆلیسمەیە لە خانەکە دوور دەخاتەوە.\nخوێن لەبەشێکی شل پێکدێت کە پلازمایە (%٥٥ی قەبارەی خوێنە) بەشەکەی دیکەشی خانەکانی خرۆکەی سوور و خرۆکەی سپی و پەرەکانی خوێنە (%٤٥) لەشی مرۆڤێکی پێگەیشتوو نزیکەی ٤-٥ لیتر خوێنی تێدایە\nخە ی سور یەکێک لە دێکانی دەوروبەری شاری دیواندەرەیە لە ڕۆژھەڵاتی کوردستان. بە پێی ئاماری سەرژمێری ساڵی ٢٠٠٦، ئەم دێیە پێک ھاتووە لە ١٠٥ بنەماڵە و ژمارەی دانیشتوانی ٥٦٠ کەسە.\nدەرەویان (Derewyan، بە فارسی: دره‌بیان) دێیەکە لە گوندستانی شمشێر، لە ناوچەی ناوەندیی شارستانی پاوە، پارێزگای کرماشان، ئێران. خەڵکی دەرەویان بە شێوەزاری سۆرانی و جافی قسە دەکەن.\nژمارەی دانیشتووانی لە سەرژمێریی ساڵی ٢٠١١دا ٢٠٤ کەس لە ٧١٧ بنەماڵەدا بووە.\nئه‌م دێیە چه‌نده‌ها کانی و شوێنی دیاریکراوی هه‌یه که ناویان ده‌به‌ین:\nکانیه‌کان: فه‌رخی، ئاوێزه، رۆنین، وێشان، قه‌لانجان، بنا‌وه‌چ، بگار و ...\nشوێنه دیاریکراوه‌کان: وێشان، مازه‌رد، مای خوێنین، مێرگه درێژ، هه‌وارگه‌ی زیاروه‌گ، تله سوور، مای حمه‌وخان، مرکوژ، و ...\nمێژووی ده‌ره‌وه‌یان پیشان ده‌دات که له مێژۆ چه‌ن خه‌یه‌ڵی محه‌ممه‌دی، بارامی، ئاقایی له‌م دێیەدا ژیانیان به‌سه‌ر بردوه و ئێستا چه‌نده‌ها بنه‌ماڵه و خه‌یه‌ڵی دیکه‌یشی تێدایه و هه‌روه‌ها چه‌نده‌ها بنه‌ماڵه‌ش له دێیانی دیکه‌وه هاتوونه نێو ده‌ره‌ویان.\nسەعدوڵڵا نەسیری لە ساڵی ١٩٧٦ لە سنە لەدایکبووە. لە تەمەنی ٥ ساڵییەوە لەگەڵ دەف ئاشنا بووە و دەستی بە کاری مووسیقا کردوە. ساڵی ١٩٩١، لە تەمەنی ١٥ ساڵیدا بە ھۆی ساز کردنی مووسیقای شانۆگەریی "کچی هەتاو" خەڵاتی باشترین مووسیقای شانۆیی لە فیستیڤاڵی شیراز بەدەستهێنا. دواتر ئەم دەستکەوتە مووسیقاییانەی ئەو لە فێسیڤاڵی گوڵڕێزانی لاوانی ئێران بە ئاھەنگی شانۆی "مەهپارە" دووپات بووە. تا ساڵی ٢٠٠١ مووسیقای بۆ زیاتر لە ٤٠ بەرهەمی شانۆیی لەوانە: (وور و سووگی سۆهراب، کوێستان، ناهید سەر، خیش و گوڵی سوور، نیفرینی دایک، ئافرەتی نان فرۆش، شەفای ئەوین)ساز کرد و مووسیقایشی بۆ چەندین فیلم ساز کرد کە هەر کامەو بە ناونیشانێکەوە لە فیستیڤاڵە جۆراوجۆرەکاندا خەڵاتیان بەدەستهێنا. نەسیری تا ئێستا چەندین کۆنسێرتی لە زانکۆکانی ئێران لە سەر مووسیقای کوردی ساز کردووە کە لەلایەن خوێندکارە کوردەکانی دانیشتووی تاران پێشوازی زۆر بەرچاوی لێ کراوە. نەسیری ھەروەھا چەندین کاسێت و ئەلبۆمی لە ناو ئێراندا بڵاو کردووەتەوە و چەندین کۆنسێرتیشی لە دەرەوەی ئێران بە ڕێوە بردە.\nعەرەبستانی سعوودی (المملکة العربية السعودية) وڵاتێکی عەرەبییە لە ڕۆژهەڵاتی ناوەڕاست، ڕووبەرەکەی ٢،١٤٩،٦٩٠ کیلۆ مەتری چوارگۆشەیە و ژمارەی دانیشتووانی نزیکەی ٢٧،١٢٣،٩٧٧ کەس دەبێت.\nلە باکوورەوە لەگەڵ هەریەکە لە عێراق، ئوردن و کووەیت دراوسێیە، لە باشوورەوە هاوسنوورە لەگەڵ یەمەن و عەممان لە رۆژهەڵاتیەوە وڵاتانی قەتەر، بەحرەین و ئیمارات و کەنداوی فارس هەیە، لە رۆژئاواشەوە دەریای سوور تەواوی سنوورەکەی گرتووەتەوە.\nمۆخی ئێسک یان مێژوک (بە ئینگلیزی: Bone marrow) پێکھاتووە لە نەرمەشانەیەکی ڕەگاوی کە داربەستەکەی لە شانەی ڕەتیکولێر داڕێژراوە و خانەی جۆراوجۆری خوێنی، خوێنساز و چەوری لە سەرە.\nمۆخی ئێسک، ھڵۆڵی نێوان ئێسکە درێژەکان و بۆشایی نێو ئێسکە خڕەکان پڕ دەکاتەوە. بە دوو شێوەی سوور و زەرد دەبینرێت؛ مۆخی ئێسکی سوور زۆرتر لە خانە خوێنسازەکان پێکھاتووە و بە میێلویید دەناسرێت، مۆخی ئێسکی زەردیش، خانە چەورییەکان لەخۆ دەگرێت.\nلە سەردەمی تۆلی و پاش لەدایکبوون تا قۆناخی پێگەیین، ھەموو ئێسکەکانی لەش دارای مۆخی ئێسکی سوورن، بەڵام پاش ئەم قۆناخە، مۆخی ئێسکی سوور تەنیا لە بڕبڕاگە، پەراسوو، پەراسووبەند و ئێسکەکانی کاپۆڵدا دەمێنێتەوە و لە دیکەی ئێسکەکانی لەشداجێگەی خۆی بە مۆخی ئێسکی زەرد دەدا.\nمیری سوور گوندێکە، کەوتووەتە ناحیەی خورماڵ، قەزای ھەڵەبجە، پارێزگای هەڵەبجە، باشووری کوردستان.\nچاڵی سوور گوندێکی شارستانی مەریوانە. خەڵکی چاڵی سوور بە شێوەزاری سۆرانی قسە دەکەن. ژمارەی دانیشتوانی لە ئامارەکانی ساڵی ٢٠٠٦دا ١٩٦ کەس لە ٤٣ بنەماڵەدا بووە.\nکانی سوور شارێکە لە پارێزگای کوردستان کە لە شارستانی بانەدا ھەڵکەوتووە. ژمارەی دانیشتووانی ئەم شارە بە پێی سەرژمێری ساڵی ٢٠٠٦، ١٬١٣١ کەس بووه..\nکانی سوور، سەقز\nکانی سوور (Kanîsûr، بە فارسی: کانی سرخ) دێیەکە لە ناوچەی زێویەی شارستانی سەقز. ژمارەی دانیشتووانی لە سەرژمێریی ساڵی ٢٠٠٦دا ٢٣٢ کەس لە ٤٨ بنەماڵەدا بووە.\nکەنداوی عەقەبە کەنداو ێکی گەورەیە لە دەریای سوور دا، ھەڵکەوتووە لە ڕۆژھەڵاتی بیابانی سینا و ڕۆژاوای نیمچەدوورگەی عەرەبی، ئیسرائیل، میسڕ و ئەردەن.\nڕەش ڕەساسی زیو سپی ماڕۆنی سوور مۆر fuchsia سەوز lime زەیتوونی زەرد navy شین teal ئاوی


Home›هەواڵ›کوردستان›لە خانەقین داعش لە یەک مانگدا 24 سەرباز و هاووڵاتى کردووەتە قوربانى\nبەپێى ئامارێک لە ماوەى تەنیا یەک مانگى رابردوو لە سنوورى خانەقین، چەکدارانى داعش زیاتر لە 10 کردەوەى تیرۆرستییان ئەنجامداوە و بەهۆیەوە 24 سەربازو چەکدارى حەشد و هاووڵاتى مەدەنى بوونەتە قوربانى.\nبەپێى ئامارێک کە SNN لە لایەنە ئەمنییەکانی خانەقینەوە دەستى کەوتووە، لە ماوەى یەک مانگى رابردوودا لە سنوورى خانەقین چەکدارانى داعش زیاتر لە 10 کردەوەى تیرۆریستى و پەلامارى بۆ سەر هێزەکانى سوپاى عێراق و چەکدارانى حەشدى شەعبى و هاووڵاتیانى مەدەنى ئەنجامداوە.\nبەپێى ئامارەکان زۆربەى کردەوەکانى داعش لە سنوورى گوندەکانى نێوان خانەقین بۆ جەلەولا بووە و هەندێکیشى لە قەرەتەپەو سەعدییە بووە و بەهۆیانەوە نۆ کەس کوژراون کە بریتین لە فەرماندەیەکى حەشد و چەکدارێکى حەشدى شەعبى، دوو سەربازى سوپاى عێراق و پێنج هاووڵاتى مەدەنى.\nهاوکات، 12 سەربازو چەکدارى حەشد لەگەڵ سێ هاووڵاتى برینداربوون. هەروەها سێ هاووڵاتیش لە گوندێکى ناحیەى قەرەتەپە رفێندراون و تاوەکو ئێستا چارەنووسیان نادیارە.\nهەر لەو مانگەدا چەکدارانى داعش لەڕێگەى هاوەنەوە بۆدومانى چەند ناوچەیەکى سنوورەکەى کردووە و چەند جارێکیش رووبەرووى هێزە ئەمنییەکان بوونەتەوە جگە لە زیانى گیانى زیانى مادی زۆری داوە و ژمارەیەک گوندیش بەهۆیەوە چۆڵ بوون بە تایبەتى گوندە کوردەکانى سنوورى خانەقین.\nبە پێى بەداوداچوونەکانى SNN لە ماوەى دوو مانگى رابردووشدا لە کۆى ئەو هەموو جموجۆڵ و پەلامارەى داعش تەنیا یەک چەکدارى داعش کوژراوە و تەرمەکەى کەوتووەتە دەستى حەشى شەعبى ئەویش لە سنوورى گوندى شێرک بووە لە نزیک خانەقین.\nیەکێتى و پارتى تاوتوێى هەڵبژاردنى پێشوەختە و هەڵوێستى فراکسیۆنە کوردییەکان لە بەغدا ...\nمەسرور بارزانی: پەکەکە رێگرە لە ئاوەدانکردنەی 800 گوند


كۆنفرانسێ زمانێ نه‌ته‌وه‌یی ل باژێرێ ئامه‌دێ ب دوماهی هات و ئه‌نجامێن وێ هاتنه ئه‌شكرا كرن. | semakurd.net\nوتار | خاکەلێوە 7, 2012 - 11:27ب.ن.\nد كۆنفرانسێ دا، گۆتار ل دۆر سیاسه‌تا زمانی، ئه‌لفا بێ و زارڤێن كوردی، مۆدێلێن په‌روه‌رده‌یی یان ئه‌زموونێن په‌روه‌رده‌یی و سازی و ئه‌كادیمیێن كوردی هاتنه پێشكیشكرن گه‌نگه‌شه‌كرن.\nل دووماهیێ كۆنفرانسێ گه‌هشتنه ڤان ئه‌نجامان: 1.هه‌بوونا زاراڤێن كوردی زه‌نگینیه، پاراستن و گه‌شه‌پێدانا وان ژی پیڤه‌ره‌كێ نه‌ته‌وه‌ییه.\n2.د ڤان رۆژێن بهێن دا كو كۆنفرانسا نه‌ته‌وه‌یی یا كوردی د رۆژه‌ڤێ دایه، دڤێت كورد ژی خوه‌دی به‌رنامه و سیاسه‌ته‌كا نه‌ته‌وه‌یی یا زمانی به.\n3.ئه‌ڤ كۆنفراس ستاندارتیا ناڤخۆه‌یی یا هه‌ر زمانی پێویستی دبینه، لێ به‌لێ د ده‌ما به‌رهه‌ڤكرنا زارگۆتنێ دا دڤێت كو هه‌ر تشت ل گۆڕی ده‌ڤۆكا خۆه بێ تۆماركرن.\n4.ژ بۆ ژ هه‌ڤ تێگه‌هشتنا كوردان و پێكهاتنا هشمه‌ندیه‌كا نه‌ته‌وه‌یی هه‌وجه‌داری ب یه‌ك ئه‌لفا بێ هه‌یه. هه‌تا گه‌هشتنا ڤێ قۆناغێ، ژ به‌ر گونجانبوونا ره‌وشا ل باشور، د ڤێ كو هه‌ردو ئه‌لفا بێ ژی ل ور د په‌روه‌رده و هه‌ر واری دا بێن بكارئانین.\n5.ئه‌ڤ كۆنفرانس په‌روه‌رده‌هیا ب زمانێ كوردی مفاكی سروشتی یێ نه‌ته‌وه‌یی دبینه و له‌ورا ژی پێشدبستانێ هه‌تا زانینگه‌هێ په‌روه‌رده‌هیا ب كوردی داخواز دكه. ئه‌ڤ یه‌ك ژی بۆ ستاتویایه‌كا سیاسی ڤه پێكئانه.\n6.كۆنفرانسا مه ژ بۆ ئاڤاكرنا جڤاكه‌كا ده‌مۆكراتیك و پلوره‌ئالیست په‌رگاله‌كه په‌روه‌رده‌یێ یا كو به‌خته‌وه‌ری و پێشڤه‌برنا مرۆڤان ئه‌ساس دبینه، پێشنیاز دكه.\n7.ژ بۆ پێكئانینا به‌رنامه‌یه‌كا زمانی یا نه‌ته‌وه‌یی پێدڤی ب ئاڤاكرنا ته‌ڤگه‌ره‌كا زمانی یا كوردستانی هه‌یه، دا كو بكاریبه كار و پێویستیێن زمانێ كوردی بجه بینه. ژ بۆ ئاڤاكرنا ته‌ڤگه‌رێ ده‌سته‌یه‌كا كو ژ 31 كه‌سان پێك تێ، هاته هه‌لبژارتن.\n8.كۆنفرانسا مه بانگ ل كوردان دكه كو د هه‌ر قادا ژیانێ دا زمانێ كوردی بكاربینن و پێ بژین.\n9.كۆنفرانس ل خه‌بات و تێكوشینا گه‌لێ مه یێ باشورێ رۆژئاڤا یا دوارێ زمان و په‌روه‌رده‌یێ دا سلاڤ دكه و پشتگیریا خوه دیار دكه.\n10.ئه‌م پشتگیریا خوه ژ بۆ داخوازا گرتیێن كورد ئێن سیاسی یا د وارێ پاراستنا زمانێ كوردی دا رادگه‌هێنین.\n11.ئه‌م پۆلیتیكایا(AKP)ێ هه‌لوه‌ستا رایه‌دارێن وێ یا ده‌ر بارێ زمان و چاندا كوردی دا شه‌رمه‌زار دكین و ئه‌م ڤێ سیاسه‌تێ ژی به‌رده‌وامیا سیاسه‌تا ئاسیملاسیۆن و ئینكارێ دبینن. ب هه‌مان شێوه‌ی ئه‌م سیاسه‌تا رژیمێن دن ئێن ل سه‌ر كوردان ژی ب تو ئاوای نا په‌ژرینین.\n12.كۆنفرانسا مه ئوپه‌راسیۆنێن له‌شكه‌ری و سیاسی یێن ل سه‌ر كوردان تێن مه‌شاندن شه‌رمه‌زار دكه، ژ بۆ چاره‌سه‌ریێ دیالۆگ و مۆزاكه‌ریێ پێشنیار دكه.\n13.ژ بۆ پێشڤه‌برنا زمانێ كوردی زارۆك پڕ گرنگن. له‌ورا ژی د پۆلیتاكا و به‌رنامه‌یا زمان، ئا نه‌ته‌وه‌یی دا دڤێ زارۆك جهه‌كی تایبه‌ت بگرن.\nدهۆك 6 ئازار/ مارس(PNA)- ئازاد مزووری/ پ. ف


کڕێشی سەر دەکرێت ئاماژە بێت بۆ نەخۆشییەکی مەترسیدار\n40212 جار خوێندراوەتەوە\nتوێژینەوەیەکی نوێ ئاشکرایکردووە، کڕێشی سەر دەکرێت پەیوەندیدار بێت بە نەخۆشییەکی هەناوی درێژخایەنەوە.\nلە بابەتێکدا ماڵپەڕی روسیا تودەی ئاماژەی بەوەکردووە، کڕێش بەهۆی هەندێك پێکهاتەی کەڕووییەوە دروستدەبێت کە لە پێستی چەوردا هەن، توێژەران بۆیان دەرکەوتووە، ئەو جۆرە کەڕووانەی کە لە تاڵەکانی قژدا هەن لە ناو هەناویشدا دروستدەبن.\nئەم کەرووانە بۆ زۆرکەس مەترسیدار نین و کێشەی تەندروستیی دروست ناکەن، بەڵام لەلای هەندێك کەس کە پێكهاتەیەکی جینی دیاریکراویان هەیە، دەبێتە هۆی هەوکردنی هەناو " IBD" و تێكچوونی تەندروستی ئەندامەکانی هەناو.\nلەو بارەیەوە دکتۆر دایڤید ئەندەرهێڵ، یەکێک لە توێژەرانی توێژینەوەکە لە نەخۆشخانەی " Cedars-Sinai" لە لۆس ئەنجلس وتی: بینیمان ئەم جۆرە کەڕووانە هەن لەسەر شانەکانی ئەو نەخۆشانەی کە نەخۆشی (کرۆن)یان هەیە کە جۆرێك نەخۆشی هەناوە، لەگەڵ ئەوەشدا کۆمەڵێك گۆڕانکاری لە جیناتێکی ئەو نەخۆشانەدا ڕوویداوە کە پەیوەندی بە بەرگرییکردن دژ بە کەڕووەکانەوە هەیە.\nنەخۆشی هەوکردنی هەناو " IBD" پەیوەندی هەیە بە کۆمەڵێك وەڵامدانەوەی بەرگری میکرۆبۆمیی هەناوییەوە.\nهەر لەو بارەیەوە دکتۆر جۆزییە لیمۆن یەکێکی دیکە لە توێژەرانی بەشداربوو وتی: ئەو گۆڕانکارییانەی بەسەر کەڕووەکانی هەناودا دێن وەك " M. restricta"، دەکرێت هۆکار بن بۆ دروستبوونی نیشانەکان و گەشەسەندنیان، هەر ئەمەش ڕۆڵی دەبێت لە زیادبوونی ئەگەری تووشبوون بە نەخۆشی کرۆن.\nمەترسییەکی کلێنسی تەوالێت ئاشکراکرا


كۆمه‌ڵه‌ی مافی مرۆڤی کوردستان » مین رێژ کردنی سنوری نێوان مەریوان و پێنجوێن لەلایەن سپای قودسەوە\nkmmk: یەکینەی ئەندازیاری سپای قودسی کۆماری ئیسلامی ئێران ماوەیەکە دەستی کردووە بە چاندنی مین لە سنوری نێوان شارەکانی مەریوان و پێنجوێن.\nمزۆپتامیا کوردستان نیوز لەوبارەوە دەڵێت: بە وتەی بینەرانی کردەوەکە و وێنەی نێردراو بۆ mkn، یەکینەی ئەندازیاری سپای قودس ماوەیەکە نێوان گوندە سنوریەکانی دۆڵەبێ و سنوری نێوان پێنجوێن دەستیان داوەتە چاندنی مین لەو ناوچانەدا.\nلە لایەکی ترەوە گوندە سنوریەکانی مەریوان ” ساوجی، دەرەوەران و بەرزایەکانی سورێن” ئەم یەکینەیەی سپا لە ساڵانی رابردودا ئەم ناوچانەی مین رێژ کردووە.\nبە پێی وتەی بینەران، لە ماوەی دوو مانگی رابردودا هەندێک لە ناوچە سنوریەکانی نێوان پێنجوێن – مەریوان هەندێک لە گۆڕەپانە مین رێژکراوەکان بۆ کەڵک وەرگرتن لە هاتوچۆی ئاسانی لە لایەن ئەم یەکینەیەی سپاوە پاک کراوەتەوە.\nبە وتەی بینەران، ئەم ڕێگایە بۆ ئەگەری هاتوچوی هێزی سەربازی دانراو لە نێوان مەریوان بۆ پێنجوێن ئامادە کرابێت.\nبە پێی وتەی بڕێک لە سەرچاوە مافی مرۆڤیەکان، حکومەتی ئێران پتر لە بیست ملوێن مینی دژە نەفەری بە پانتایی چوار ملوێن و دووسەد هەزار هێکتار لە کوردستان چاندووە و بە هۆی تەقینەوەی ئەم مینانە تا ئێستا دوازدە هەزار کەس بونەتە قوربانی.


پەردەی شەست و چوارەم: پاشاکە ده‌نێژرێت - پاشای شکۆمەندی\nعیسای ناسیره‌یی مرد. بۆ دڵنیابوون، سه‌ربازێكی ڕۆم ڕمێكی له كه‌له‌كه‌ی چه‌قاند. له شوێنی ڕمه‌كه‌وه، خوێن و ئاو فیچقه‌ی كرد.\nله‌گه‌ڵ مردنی مه‌سیح هیوای قوتابییه‌كانیشی بڕا. چونكه وا بیریان ده‌كرده‌وه كه عیسا بۆ له‌ناوبردنی ئیمپراتۆریه‌تی ڕۆم و چه‌سپاندنی پاشایه‌تییه‌كه‌ی له‌سه‌ر زه‌وی هاتبوو. قوتابییه‌كانی هێشتا له‌و به‌ڵێنه‌ی عیسا نه‌گه‌یشتبوون كه فه‌رمووبووی له ڕۆژی سێیه‌مدا له مردن هه‌ڵده‌ستێته‌وه.\nنه‌ریتی ئه‌و سه‌رده‌مه وابوو، ئه‌و كه‌سانه‌ی له‌خاچ ده‌دران لاشه‌كانیان له ده‌ره‌وه‌ی شار فڕێده‌درا یان ده‌خرانه گۆڕی به كۆمه‌ڵه‌وه. به‌ڵام بۆ عیسا جیاواز بوو. حه‌وت سه‌د ساڵ پێش ئه‌م ڕووداوه، ئیشایای پێغه‌مبه‌ر فه‌رمووبووی،\n«گۆڕی له‌گه‌ڵ به‌دكاران دانرا، دوای مردنی له گۆڕی ده‌وڵه‌مه‌ندێك نێژرا.» (ئیشایا ٥٣: ٩)\nخودا ویستی كوڕەكه‌ی به ڕێزه‌وه له گۆڕێكی شایسته‌دا بنێژرێ.\nده‌مه‌و ئێواره پیاوێكی ده‌وڵه‌مه‌ندی خه‌ڵكی ڕامه هات، ناوی یوسف بوو، ئه‌و خۆی قوتابی عیسا بوو. چوو بۆ لای پیلاتۆس و داوای ته‌رمه‌كه‌ی عیسای لێكرد، ئینجا پیلاتۆس فه‌رمانی دا بیدرێتێ.(مه‌تا ٢٧: ٥٧-٥٨)\nپێش مردنی عیسا، یوسفی خه‌ڵكی ڕامه و نیقۆدیمۆسی هاوڕێی هه‌ردووكیان به نهێنی شوێنكه‌وته‌ی عیسای مه‌سیح بوون، چونكه له پێشه‌وایانی ئايینی جوله‌كه ده‌ترسان. پاش ئه‌وه‌ی بینییان عیسا له‌سه‌ر خاچ ئازاری چێشت، چیتر نه‌ترسان. بۆیه جه‌سته‌ی عیسایان برد و پاش شوشتن خامێكی سپییان لێی پێچایه‌وه و ٣٥ کیلۆ موریان لێدا. هه‌مان ئه‌و بۆنه خۆشه بوو كه مۆغه‌كان له كاتی له‌دایكبوونی پێشكه‌شی عیسایان كرد. ئینجا ته‌رمه‌كه‌یان خسته ناو ئه‌و گۆڕەی یوسفی خه‌ڵكی ڕامه بۆ خۆی ئاماده‌ی كردبوو. ئینجا به‌رده‌می گۆڕەكه‌یان به به‌ردێكی گه‌وره گرت و شوێنه‌كه‌یان به‌جێهێشت.\nناشتنێكی شاهانه بوو.\nبۆ به‌یانی پێشه‌وایانی ئايینی جوله‌كه چوونه لای پیلاتۆس.\nگوتیان: «گه‌وره‌م، هاته‌وه بیرمان ئه‌و چه‌واشه‌كاره كاتێك زیندوو بوو گوتی: “دوای سێ ڕۆژ هه‌ڵده‌ستمه‌وه.” جا فه‌رمان بده هه‌تا ڕۆژی سێیه‌م گۆڕەكه‌ی پاس بكرێت، نه‌وه‌ك قوتابییه‌كانی بێن و بیدزن، ئه‌وسا به گه‌ل بڵێن له‌نێوان مردووان هه‌ستاوه‌ته‌وه. جا چه‌واشه‌ی دوایی له‌وه‌ی یه‌كه‌م خراپتر ده‌بێت.»\nپیلاتۆسیش گوتی: «پاسه‌وانتان هه‌یه، بڕۆن چۆنتان پێ باشه وا پاسی بكه‌ن.» ئه‌وانیش چوون گۆڕەكه‌یان پاس كرد، مۆریان له به‌رده‌كه دا و پاسه‌وانیان دانا. (مه‌تا ٢٧: ٦٣-٦٦)\nله‌و كاته‌دا، جه‌سته‌ی عیسا چی به‌سه‌رده‌هات؟


رۆژی ئازادی رۆژنامه‌گه‌ریه له جیهاندا\nئه‌مرۆ رۆژی ئازادی رۆژنامه‌گه‌ریه له جیهاندا\nپیرۆزبایی له هه‌موو رۆژنامه‌نوسێکی راسته‌قینه ئه‌که‌م.\nرۆژنامه ئامراز و دیارده‌یه‌كی بێ ئه‌ندازه گرنگه بۆ کۆمه‌ڵگا. بۆ من کرۆکی رۆژنامه‌گه‌ری بریتیه له خولقاندنی پانتاییه‌ك؛ که کۆمه‌ڵگا بتوانێت تیایدا خۆی ببینێت، دان به کار و کردار و خه‌ون و نیاز و پلانه‌كانیدابنێت. رۆژنامه پانتایی گشتیه که تیایدا، له رێگای گێڕانه‌وه‌ی رووداو ڕا و راپۆرت و بۆچونه‌كانه‌وه، گشت له گشت ئاگادارده‌بێته‌وه. ئامرازێکه که ئاگادارت ده‌كاته‌وه له رووداوی رۆژ بۆئه‌وه‌ی ببیته به‌شێک له کاتی سه‌رده‌م. هه‌روه‌ها جێگایه‌كه بۆ دانپیانان، وئاشکراکردن، روپۆش هه‌ڵماڵین له سه‌ر شاراوه‌كان.\nکرداری پێشاندان، که کرۆکی رۆژنامه‌گه‌ریه، کردارێکی زێده مه‌ترسیداره، به‌تایبه‌ت کاتێک ئه‌م پێشاندانه، پێشاندانی سروشتی به‌ریوه‌چوونی ده‌سه‌ڵاته به خه‌ڵكی. ده‌سه‌ڵات که ژیاری خه‌ڵكی به‌ریوه‌ده‌بات، ئاره‌زوی وایه که به نهێنی کاره‌كانی ئه‌نجامد بدات. کاری رۆژنامه‌گه‌ری شه‌ره دژ به‌م نهێنی-گه‌رایه.\nبه‌ڵام ده‌بێت له‌وه‌ش ئاگاداربین کاتێک ئه‌مه کرۆکی رۆژنامه‌گه‌ریه، ئه‌وا ده‌سه‌ڵات رۆژنامه‌ی تایبه‌تی خۆی داده‌مه‌زرێنێ که کاری شاردنه‌وه‌ی نهێنی بێت. شاردنه‌وه‌ی نهێنی له رێگای رۆژنامه‌وه به شێوازی ئاڵۆز به‌رێوه‌ده‌چێت.\nبه هه‌رحاڵ رۆژنامه‌گه‌ری کوردی وه‌ك ده‌ڵێن سه‌دو نازانم چه‌ند ساڵه بوونی هه‌یه به‌ڵام هێشتا ساوایه. گه‌ر له رابووردوودا کورد خۆی خاوه‌نی ده‌سه‌ڵات نه‌بووه ئه‌وا رۆژنامه‌گه‌ری به گشتی شێوازی پروپاگه‌نده و به‌رگریکردن و جۆشدانی به ئه‌رکی خۆی زانیوه، له سه‌رده‌می ده‌سه‌ڵاتی کوردیدا، ئاسان نیه بۆی نهێنیه‌كانی ئه‌و ده‌سه‌ڵاته هه‌ڵماڵێت. به تایبه‌تی رۆژنامه دیارده‌یه‌كی مۆدرێنه که ده‌سه‌ڵات تیایدا فراوان و کراوه‌یه، به‌ڵام ده‌سه‌ڵاتی کوردی ته‌سک و قۆزاخه ئاسایه.


واوەتر لە نیهیلیزم - قەڵەم\nتاریخ ایجاد در پنج شنبه, 16 بهمن 1393 00:00\nبەڵام نیهیلیزم لە هەر دووکی ئەم شێوازانەدا بە گشتی سیمایەکی لێڵ و ناشاداب بە ژیان دەبەخشن. ئەگەر نیهیلیزمی جۆری یەکەم تەواو لە بەرانبەر ژیاندا پاشەکشە دەکا، ئەوا نیهیلیزمی جۆری دووهەمیش جاری وایە دەڵێی سەرەڕای ماندووبوونەکانی لە پێناوی ژیان، زۆریش بۆی گرینگ نیە کە ژیان سەردەکەوێ یان نا. ئەمە بە داخەوە تایبەتمەندیی ئەو سەردەمانەیە وا شەڕ لایەنی غاڵب و سەرەکیی ژیانە و ناهومێدی بووەتە پێناسەیەکی نەک زاڵ بەڵکوو بەربڵاو.\nمردن، رووداوێکی سروشتیی ژیانە. ئەوەی رێزی بۆ ژیان هەبێ دەبێ رێزیشی بۆ مردن هەبێ. بە بێ مردن چەرخی ژیان بەردەوام نابێ. وەک چۆن بە بێ ژیان چەرخی مردن، بەڵام کاتێک مردن لە دیاردەیەکی سروشتی دەردەچێ و دەبێ بە کار و بەرهەمێکی پیشەیی و سەنعەتی، ئەوا نیهیلیزم لە بەرزترین شێواز و فۆڕمی خۆی دا خۆی دەردەخا. ترسناکترین بیر ئەوەیە کە مرۆڤەکان لە یەکتر وەک خەتەرناکترین جەللادی داهاتووی خۆیان بڕوانن. ئەو جەللادەی گەر دەستی بە دەسەڵات و تەکنۆلۆژیا بگا ئەوا مردنی لە لا دەکا بە تاقە مانای ژیان.\nرەنگە ئێمە لە سەردەمێکدا دەژین کە دەبێ هێشتا نیهیلیزمی ژیانگەرا سەرەکیترین فەلسەفەی ژیانمان بێت، بەڵام ئەمە بەس نیە بۆ گەڕانەوەی ژیانێک کە تێیدا مردن دیاردەیەکی سروشتییە نەک دەستکرد. مرۆڤ دەبێ زۆر واوەتر لەمە بیربکاتەوە.\n٣ ی فێبرواری ٢٠١٥


كوردیو - بەم ڕێگەیانە پارێزگاری لە پێستی منداڵەكەت بكە\nبەم ڕێگەیانە پارێزگاری لە پێستی منداڵەكەت بكە\nچوار شەممە, 09 ئاب 2017 12:05\nهەستیاری پێستی منداڵ، بریتییە لە سووربوونەوەو قڵیشان و توێكڵ فڕێدانی پێست، بەتایبەت لەبەشی خوارەوەی منداڵ دروست دەبێت و تەواو بێزارو وەرسی دەكات.\n(د. موشیر ئیبراهیم عەبدولڵا) پزیشكی چارەسەری نەخۆشییەكانی پێست باس لە حاڵەتەكانی سووربوونەوەی پێست لە منداڵی ساوادا دەكات بەتایبەت لەكاتی هەڵگرتنی دایبداو هۆكارەكانی ئەو حاڵەتەش دەخاتەڕوو ڕایدەگەیەنێت، چەند هۆكارێك هەیە وا دەكات پێستی منداڵ سوور بێتەوە، بەتایبەت لەو ناوچانەی شوێنی دایبی هەڵگرتنن لەوانەش وەك:\n1. بوونی ئەو پێكهاتانەی لە دروستكردنی دایبیدا هەیە كاریگەری لەسەر بەشی خوارەوەی منداڵەكە دەبێت و تووشی سوورهەڵگەڕانی دەكات.\n2. تووشبوونی منداڵ بە نەخۆشی ئێكزیمای دەینی كە هەندێكجار منداڵ تووشی دەبێت بەتایبەت لەتەمەنی یەك ساڵیدا.\n3. درەنگ گۆڕینی دایبی كە بۆ ماوەیەكی زۆر بە سمتی ئەو منداڵەوە دەمێنێتەوەو دایكەكە نایگۆڕێت، ئەمەش وادەكات كاریگەری ڕاستەوخۆ بكاتە سەر پێستی منداڵ بەتایبەت لەكاتی خۆ پیسكردنی منداڵەكەدا.\n4. بەكارنەهێنانی هەندێك كرێم لەلایەن دایكانەوە كەپێویستە ئەو كرێمانە بەكار بهێنرێن تا وەك توێژاڵێك لەسەرووی پێستەوە ڕێگری بكات لە زیانەكانی میزو پیسایی كە ماددەی ئامۆنیاو وریایان تێدایە هۆكارن بۆ ئەم حاڵەتە.\nئەو پزیشكە پسپۆڕە وتیشی: حاڵەتی سووربوونەوەی پێست سەرەتا وەك هەستیارییەكی ئاساییەو دواتر دەبێتە هەوكردن ئەم هەوكردنەش لەوانەیە بەكتریایی بێت یان یان ڤایرۆسی بێت، بەڵام بەزۆری كەڕووییە ئەو كەڕووییەش لەناوچەی بەشی دایبیەكە دروست دەبێت كەپێی دەڵین (كان دیدە).\nبۆیە بۆ چارەسەركردن هەندێك جار پزیشكان بەهەڵە كرێمی چارەسەر دادەنێن لەكاتێكدا ئەو بەشە ناوچەیەكی داخراوەو پێدەچێت پێستەكەی تووشی تەنك بوونەوە بووبێت، چونكە ئەگەر هەستیاری بێت ئەوا چارەسەرەكان جیاوازن وەك لەچارەسەرەكانی بوونی كەڕوو، بۆیە بۆ پاراستنی منداڵەكە پێویستە ئەم ڕێگە چارەسەرییانە بگیرێتە بەر:\n1. پێویستە شوێنی دامێنی منداڵ بە وشكی بهێڵدرێتەوە.\n2. چارەسەری نەخۆشییەكان بكرێت هەستیاری بێت یان هەوكردن یان كەڕوو لەگەڵ ئەوەش جۆرێك لە كرێم بەكار بهێنرێت.\n3. گۆڕینی دایبی منداڵ تا سەلامەت بێت لەو حاڵەتی سووربوونەوانەی دروست دەبن، ئەو دایبیانە بەكار بهێنرێت كە بۆن و مادەی كهولیان زۆرتێدا نییە یان بۆ ماوەیەك بێ دایبی ئاگاداری منداڵەكە بكرێت.\n4. سەردانی پزیشكی پسپۆڕی منداڵان بكرێت، بۆیە هەندێك جار لەناودەمی كەڕوو قەدماغی سپی هەبێت پێویستە منداڵ ببینرێت و بێ بینینی منداڵ چارەسەر زیان بە تەندروستی منداڵ دەگەیەنێت.\n5. شۆردنی بەشی خوارەوەی منداڵ بە ئاوسابوون بەتایبەت ئەو سابونانەی تەندروستن و پزیشك ڕێگەی پێدەدات بۆ بەكارهێنان و ماددەی كیمیاییان تێدا نەبێت تاوەكو نەبێتە هۆی زیان گەیاندن بە پێستی منداڵ.\n6. پاش شۆردنی پێویستە ڕاستەوخۆ بەشی خوارەوەی منداڵ وشك بكرێتەوە.\n7. بەكارهێنانی سۆدیۆ كرێم و كرێمەكانی دیكە بۆ پارێزگاری لەسووربوونەوەی پێستی منداڵ بە بەكارهێنانیشی چینێكی تەنك لەسەرپێست دروست دەكات لەكاتی میزوپیسایی ئەو چینە كرێمە نایەڵێت پێستی سوورببێتەوە.\n17496 جار بینراوە\nخواردنەوەی قاوە بە سادەیی یان لەگەڵ شیر کامیان بەسوودە؟\nچارەسەری قەبزبوون بەشێوەی سروشتی لە كوردیو بزانە\nئەم 7 كەسە زۆر هەنجیر بخۆن\nژمارەی تووش بووانی شەكرە لە هەولێر بزانن !!\nئەم 5 كەسە شیر زۆر بخۆنەوە\nبە 5 ڕێگە خۆتان لە وشك بوونەوەی پێشت بپارێزن\nژنان دەبێت ژمارەی كاتژمێرەكان كاركردنیان بەم شێوەیە بێت\nبۆ خۆپاراستن لە پەتای سكچون ئەم ڕێنماییانە جێبەجێ بكە\nئەم خواردنانە مەخۆن، بۆ غودە خراپە !!\nهه‌موو شتێك له باره‌ی نه‌خۆشی شه‌كره بخوێنه‌وه\nئه‌و خۆراكانه كامه‌ن نابێت بخرێنه سه‌لاجه‌وه\nئەم 6 میوەیە بە توێكڵەوە بخۆن\nكامە قەڵەوی مەترسیدارە ؟؟\nهەموو رۆژێک خۆشووشتن باش نییە